open-index/open-wikipedia-markdown huggingface dataset:
珍珠奶茶

**珍珠奶茶**（pearl milk tea），又叫**粉圓奶茶**（Tapioca (ball) tea）、**[[波霸]]奶茶**（B(P)oba milk tea），簡稱**珍奶**，係一種1980年代喺台灣發明同廣傳嘅茶類嘢飲，係臺式嘢飲嘅一種，亦係泡沫紅茶（Bubble tea）、珍珠茶飲文化中嘅一支，將「粉圓」（「珍珠」，Tapioca ball）加入香醇嘅奶茶度，而且重有「珍珠紅（綠）茶」、「珍珠奶綠（茶）」等變種，由於口感特殊，所以受到廣大歡迎同回響，亦成為台灣最具代表性嘅嘢飲同小食之一，多年來，已經由台灣流行到東亞、歐洲、美國甚至中東國家等地。

粉圓（珍珠，波霸）嘅主要成份係澱粉，通常由太白粉，即木薯（樹薯，Cassava）嘅木（樹）薯粉（Tapioca），亦有以番薯粉、薯仔粉等或啫喱等所製成嘅直徑5～10毫米（mm）嘅澱粉球，並加水、糖同香料，佢嘅顏色、口感依成分唔同而有唔同。
公司三文治

**公司三文治**（）係用煎蛋、火腿、蔬菜、芝士、煙肉同番茄等各式食材製作而成。有時會製成雙層形式，切成四等份，用牙簽拮好。

傳統嘅製法係用火雞肉、煙肉、生菜同番茄等材料，配上經烘咗嘅麵包。未烘過嘅麵包都得，火腿可代替煙肉，雞肉亦可以代替火雞。

實際邊個發明真係冇人知，理論一般講公司三文治由美國紐約州嚟，薩拉托加縣嘅薩拉托加溫泉市（:en:Saratoga Springs, New York），呢個地方亦係薯片嘅發源地。大約喺19世紀，呢度啲賭場開始提供呢種嘢食。
麪包皮

**麪包皮**，西式麵包外面焗到最脆最硬嘅部份，因為有啲人嫌佢硬又韌又'鞋'，所以切咗出嚟唔食。舊時社會冇咁有錢，啲茶餐廳、麵包舖會儲埋麪包皮攞嚟買。家陣有啲人會攞嚟餵動物，做魚糧、狗糧、豬餿。
檸樂煲薑

**檸樂煲薑**係香港一種民間食療，意思即係**檸檬可樂煲薑**，有時會叫做**煲檸樂**、**煲檸樂加薑**或**薑檸樂**，一啲香港人喺感冒初起時，會煲滾可樂、加入檸檬同老薑，相信噉做可以消除感冒，雖然佢藥效唔清楚，不過暖水、薑本身的確可以紓緩發冷同喉部不適，檸樂煲薑所以成為廣受歡迎嘅藥療。

檸樂煲薑嘅起源已經冇人知，不過傳統上，港人會煲薑茶加紅糖，飲完匿入棉被裏面，焗一身大汗瞓覺，認為噉樣可以紓緩早期感冒。因為薑茶度放咗黑糖，佢嘅色澤偏黑黃，外表同煲滾後嘅檸樂相似。

雖然檸樂煲薑嘅材料冇詳細規定，薑要用味道偏辣嘅老薑，而唔係生薑。而可樂本身已有糖份，所以唔使額外加糖。
檸檬七喜

**檸檬七喜**，通常簡稱**檸七**，係一種香港嘢飲，做法係直接將新鮮檸檬切片，放入七喜度，類似檸檬可樂，大概喺二十世紀末喺茶餐廳出現，佢嘅起源已經冇人知。茶餐廳嘅樓面為咗加快落單嘅速度，檸檬七喜會以佢簡稱檸七嘅廣東話諧音寫成「07」。

喺汽水放入檸檬嘅做法，喺東南亞都幾常見。其中越南就有一種青檸梳打嘅嘢飲，當地人將新鮮青檸切片，混入梳打水，再放入砂糖飲。不過梳打水喺香港並唔流行，港人一般習慣用七喜或同類飲品雪碧代替。　

## 鹹檸七
**鹹檸七**，意思即係**鹹檸檬七喜**，係檸檬七喜嘅變化，做法係將鹹檸檬加入七喜汽水度，香港人相信呢種嘢飲品可以化痰潤喉，同樣受到歡迎。

大概1990年代後期，一啲茶餐廳開始推出鹹檸七，每杯價錢約十幾港紙。

## 睇埋
*檸檬茶
*檸檬水
*檸檬利賓納
*檸樂煲薑
餅乾碎

**餅乾碎**就係餅乾裂開、壓爛剩低細細粒嘅碎。家陣餅乾碎可以愛嚟做食材，舊時就攞畀細路仔當零食。餅乾碎好有用，可以攞嚟當炸粉用；整芝士蛋糕嗰陣，放入焗爐焗香佢之後，攞嚟做芝士蛋糕底。
檸檬可樂

**檸檬可樂**，通常簡稱**檸樂**，係一種嘢飲，常見於香港，做法係將檸檬片放入可樂度。多數用可口可樂而唔係百事可樂。檸檬可樂通常係凍飲，不過亦有熱嘅飲法，叫做檸樂煲薑。

香港茶餐廳嘅樓面為咗加快落單嘅速度，檸檬可樂會用佢簡稱檸樂嘅廣東話諧音寫成「06」。

近年可樂生產商受到呢種嘢飲品嘅啟發，推出本身帶有檸檬味嘅可樂，不過喺香港重係以檸檬片加普通可樂較為流行。

## 睇埋
* 檸樂煲薑
* 檸檬七喜
* 檸檬茶
* 檸檬水
* 檸檬利賓納
* 檸檬咖啡
檸檬利賓納

**檸檬利賓納**，通常簡稱**檸賓**，係一種香港嘢飲，做法係將檸檬片加入一杯利賓納度。喺少數情況（例如：紙包飲品）下，亦會被叫做**檸檬黑加侖子**，避免幫利賓納做宣傳。

呢種嘢飲喺2007年先由利賓納嘅廠商葛蘭素史克發明嘅，但事實上喺葛蘭素史克對外宣佈「發明」檸檬利賓納之前，**檸賓**已經作為檸檬茶嘅變種喺香港一啲茶餐廳流行起來。葛蘭素史克只係睇到市場嘅需要而給畀佢嘅官方地位，情況同檸檬可樂相似。

## 睇埋
*檸樂煲薑
*檸檬七喜
*檸檬茶
*檸檬水
蛇羹

**蛇羹**係以蛇肉做主要材料嘅羹，係一種粵菜。蛇羹屬高熱量嘢食，能行氣活血，有暖身作用。食蛇羹時亦會伴以薄脆，增加食蛇羹時嘅口感。

## 蛇宴
係以蛇羹做主角嘅宴會，菜單包括蛇肉絲炒煮蒸幾款，常見於秋冬季社團聚餐。

## 種類
*太史五蛇羹
太史五蛇羹

**太史五蛇羹**，係道出名蛇宴嘅粵菜，用蛇做主要嘅材料，加埋雞、鮑魚、木耳、冬菇之類煮成嘅羹。其中嘅**五蛇**至少有飯鏟頭（書面寫「眼鏡蛇」）、金腳帶、銀腳帶，重有加埋水蛇、錦蛇，或者過山峰。食嗰時加啲菊花絲。

## 歷史
太史五蛇羹由晚清廣東翰林江孔殷發明。江孔殷花名江蝦，祖先係商人。1904年，喺至後一屆科舉中殿試二甲進士，朝考揀中入庶吉士，入翰林院，所以畀人嗌佢做「江太史」。江孔殷亦做過廣東道台，候補廣東水師提督。辛亥革命之後，江太史退出政壇轉咗從商，佢喺廣州嘅大宅「太史第」成日坐滿食客，太史五蛇羹係佢其中一個傑作。
黑店

**黑店**指某商店經營生意嘅方法唔光采，有欠公德，係貶義。經營黑店嘅人係黑商。

黑商手法多樣，但都係以詐騙、誤導促銷。

## 參考


## 睇埋
*利潤最大化
*消費者委員會
貝恩德

**貝恩德**（Sir **Robert Andrew Burns**，）係英國外交官，1965年加入英國外交部，1997年11月至2000年6月出任第二任英國駐港總領事。

## 拎
*
網上欺凌

**網上欺凌**（），又叫**網絡欺凌**，係指喺互聯網發生嘅蝦蝦霸霸事件，常見嘅網上欺凌方法有：

# 重複並且不斷噉對其他網民使用言語暴力。
# 重複並且不斷噉對特定網民或者網絡群體進行杯葛。
# 模仿特定網民外表同埋行為特徵，然後加以羞辱。
# 將受害人嘅個人資料（例如真名，樣貌等）公開。
# 將受害人個樣移花接木至其他人張相度，或者喺呢啲相側跟加上誹謗性文字，俗稱「改相」。
# 重複並且不斷噉喺論壇入面用言語、發帖，甚至洗版等方式公開侮辱受害人。
# 重複並且不斷噉傷害同受害人有關嘅人同埋朋友，藉以孤立受害者，稱為「關係霸凌」。
# 容忍同蹤容網友對其他網民進行網上欺凌，將嗰啲網上欺凌行為美化、合理化，甚至反咬係畀人欺凌嗰個嘅問題。

網上欺凌係一種反社會行為，通常會造成受害人心靈創傷、扭曲，又會造成課業成就低落、人際疏離，甚至有可能逼迫受害人產生報復性攻擊行為，或者令受害人轉而去蝦人哋。

## 引咗

## 睇埋
* 高登討論區
* 人機互動
689

**689**係688同690之間嘅自然數。

## 睇埋
* 689年
* 前689年
* :en:689 Zita
* 梁振英，佢喺2012年香港行政長官選舉以689票贏出
* 馬英九，佢喺2012年中華民國總統選舉大約以689萬票贏出
* 蔡英文，佢喺2016年中華民國總統選舉大約以689萬票贏出
Oracle Linux

**甲骨文Unbreakable Linux**係甲骨文公司（）所發行嘅企業級Linux，建基於Red Hat Enterprise Linux。2006年10月25號第一次發佈。佢免費畀大眾下載、使用同埋發布，並且對Red Hat版Linux用戶提供有償支援。

甲骨文Linux有兩種內核：兼容Red Hat Enterprise Linux嘅內核（用RHEL原始碼編譯）同Oracle自己嘅Unbreakable Enterprise內核。甲骨文公司講明：Unbreakable Enterprise嘅內核兼容RHEL，甲骨文公司嘅中介軟件同埋經過RHEL認證嘅第三方應用程式唔使經過修改就可以喺Unbreakable Enterprise嘅內核上面運行。

## 睇埋
* Oracle VM

## 出面網頁

* Oracle Unbreakable Linux下載網址
* Oracle Linux 中文網站
樟木頭 (大埔區)

**樟木頭**係香港一地，位於馬鞍山落禾沙以東，泥涌以西，行政上歸大埔區西貢北管。

詩人許永慶，曾經題有《新界九約竹枝詞》，其中提及烏溪沙一帶嘅一段：「烏溪沙上景盤桓，大水坑源水一彎，輋下泥涌通路過，春來**樟木**茂如山」，當中「樟木」 就係指樟木頭。

## 著名地點
* 樟木頭村
* 帝琴灣
* 香港浸信會神學院
* 樟木頭老人度假中心

## 攷
*
白石

**白石**係香港沙田區一海角，位於馬鞍山烏溪沙落禾沙以北，樟木頭以西，對開海面係吐露港。

## 睇埋

* 白石船民中心
鄺富劭

**鄺富劭**（**Robert Francis Cornish**，）係英國生意人、外交官，做過威爾斯親王查理斯助理私人秘書，1997年7月至11月出任首任英國駐港總領事。

## 拎
*
百色

**百色**（壯語：Baksaek；普通話拼音：Bǎisè，舊讀Bó sè；英文：Baise）係中國廣西壯族自治區轄下一個地級市。面積36252平方千米，人口246萬。郵政編碼533000。市人民政府喺右江區。而家嘅代市長係周異決（壯族），市委書記係彭曉春。

## 政區
百色轄1市轄區、10縣、1自治縣。

* 市轄區：右江區
* 縣：樂業縣、西林縣、田林縣、淩雲縣、田陽縣、田東縣、平果縣、德保縣、那坡縣、靖西縣
* 自治縣：隆林各族自治縣

## 出面網頁
* 百色市人民政府網
雪梨茶

**雪梨茶**喺一般涼茶舖都有得賣，功效有潤燥止咳，清熱生津。如果喺屋企沖，可以將鮮雪梨放落砂鍋煎煮，用冰糖去調味，放入雪櫃做凍飲。
費城

**費城**（）係美國賓夕凡尼亞州人口最多、面積最大（369.4km²）嘅城市。根據2010年人口普查數據，費城人口係1,526,006，喺全國排名第五，僅次於紐約市、洛杉磯、芝加哥同埋侯斯頓。

由1790年至1800年十年間，費城暫時做咗美國嘅首都。

## 經濟
費城主要以製造業、食品加工業同埋金融服務業為主。費城有間證券交易所。

## 交通
### 機場
* 費城國際機場

## 文化
### 運動
* 費城七六人

## 文獻
內田有紀

**內田有紀**（）係日本歌手、演員、模特兒。2002年同吉岡秀隆結婚，同年11月28號退出演藝圈，至2005年12月離婚，2006年7月2號復出。

## 拎
*
江口洋介

**江口洋介**（）係日本演員、歌手。代表作品有《東京愛情故事》（1991年）、《101次求婚》（1991年）、《同一屋簷下》（1993年）、《白色巨塔》（2003年）等等。

## 出面網頁
*
福山雅治

**福山雅治**（，，**Fukuyama Masaharu**，）係日本唱作人、演員、電台DJ、攝影師。代表作品有《同一屋簷下》（1993年）、《同一屋簷下2》（1997年）、《古畑任三郎》（1999年）、《美女或野獸》（2003年）、《神探伽俐略》（2007年）、《龍馬傳》（2010年）等等。

## 出面網頁

* 
*
山本耕史

**山本耕史**（，**Yamamoto Kōji**，）係日本演員。自0歲孲𤘅子時期就開始做孲𤘅子模特兒。16歲出演電視劇《同一屋簷下》，飾演行動唔方便嘅細佬*柏木文也*，開始畀人識。

## 出面網頁
約翰甘迺迪總統就職禮

1961年1月20號，約翰甘迺迪宣誓就職美國總統。就職演說入面，佢講咗一句「唔好問國家可以為你做乜，要問你可以為國家做乜」(Ask not what your country can do for you, ask what you can do for your country)，成為傳世金句。

## 拎
* 
* 
* 
* 
*
五花茶

**五花茶**係一種中國民間傳統嘢飲，廣東人常飲嘅涼茶之一，味甘性微寒，主要功效係清熱、解毒、消暑去濕、減低腸胃刺熱、利尿、涼血、預防夏季風熱感冒同流行性感冒嘅功效，尤其適合夏天嗰時飲，其他功效就視乎所用嘅藥材而定。

## 通常成份
喺中國傳統藥典中都無固定配方，大部份涼茶舖或五花茶湯包都會用金銀花、菊花、槐花、木棉花同雞蛋花呢五種花，但亦有個別方劑根據飲用者嘅體質而做少少修改，有時會換成款冬花、玫瑰花或辛夷花。
雞扒

**雞扒**（），官話「**雞排**」，係塊狀嘅雞肉，通常係雞嘅腿部，係西餐最常見嘅嘢食之一，通常都係唔連骨，口感會比較好。雞扒嘅煮法以煎、炸同燒為主，蒸就最健康。

## 參見
*雞髀
*雞翼
*牛扒
*豬扒
*雞排妹
大包

**大包**全稱**雞球大包**，係點心嘅一種。用低筋麵粉加上澄麵做皮，以豬肉、雞蛋、雞肉、冬菇、鮮筍（或沙葛）等作主要餡料，將釀好餡料嘅大包蒸製而成。大包貌似菜肉包，不過造型龐大，大概係一般中式包類體積嘅3倍左右，通常一個普通嘅蒸籠只可以放入一隻大包。

大包源自廣州嘅茶樓提供嘅點心之一。由於大包體積大、餡料多，令食客可以飽肚。茶樓通常對大包嘅規格、質量、定價經過精心計算，以免做蝕本生意。**「賣大包」**一詞亦因而成為廣東流行語，意思係以廉價招徠。一般賣大包有兩種做法：
*按成本賣、唔賺錢。
*以賠上茶價收益賣。
有啲茶樓為此限制賣大包嘅數量，例如每日茶市限賣一次，有啲兩次，或者限制每位茶客只可以買一個大包。無論大包「超值好食」，但以往茶客都守規矩，一般唔會走去搶包。

因為茶樓文化由廣州傳至香港，喺20世紀戰前香港嘅茶樓都有賣大包。之後香港經濟起飛，茶樓點心嘅種類愈來愈多樣化，香港茶客嘅選擇多咗，對大包嘅喜愛程度逐漸減少，加上食客嘅食量減少，同大包嘅製作成本較高、工序較多，新式茶樓通常都無大包賣。家陣喺香港只有一啲懷舊式老茶樓好似得如茶樓有大包賣。

喺越南粵式大包直到現時仍然流行，喺粵式茶樓或大街小巷周圍食到，餡料多數用豬肉、沙葛、鵪鶉蛋、臘腸等等做成，越南話叫賓（爆）包。
羊奶

**羊奶**，係家羊嘅奶汁。喺現代文化中，相較於直接飲用，羊奶更常被用於製造乳製品。好多著名嘅芝士就係以羊奶製成，好似希臘嘅菲達芝士、法國嘅羅克福芝士、西班牙嘅曼徹格芝士同埋意大利嘅佩克里諾芝士同里考塔等。佢亦可以製成乳酪，尤其係希臘乳酪。雖然羊隻嘅產乳量比唔上乳牛，羊奶含有更豐富嘅脂質、非脂肪乳固形物同礦物質，因此較適合做為乳酪嘅原料。然而，羊奶並唔能夠被當作乳糖不耐症患者嘅牛奶替代品；佢嘅乳糖含量甚至高過牛奶。

現今只有少數嘅綿羊品種係純為產乳而豢養，但佢哋都已成為羊奶生產嘅選擇育種，所以能較一般家羊產出更多嘅奶汁。最普遍同乳源豐富嘅產乳羊種包括拉卡恩綿羊、東弗里生綿羊同阿瓦西綿羊。

## 成分

以下係各乳品嘅成分分析（每100克）：            

## 參考

類:動物奶
類:羊
乳牛

**乳牛**係專門培養出來產牛奶嘅牛乸（母牛）。

## 簡介
一般未曾生育嘅母牛唔會產牛奶，更加唔會長時間產出人類借以飲用嘅鮮奶，母牛只有喺生產咗幼牛後先會產奶。一般一隻母牛應該喺兩歲時生第一隻幼牛，隨後約每年生一隻幼牛。有時兩隻幼牛之間嘅間隔亦會長一啲，不過咁對產奶唔好。

今日大多數母牛係通過人工授精嘅方法受精嘅，優點係農民唔使養公牛，而且能夠保證生產出來嘅小牛品質良好。對此呢個方法有興趣嘅農民亦可以學習繁殖技術。此外人工授精時傳播傳染病嘅可能性比自然授精機會細。

## 時間
為咗令乳牛嘅乳房獲得必要嘅休息，乳牛喺生小牛60日前就唔會再被擠奶。喺呢段期間內乳房中嘅分泌組織獲得再生。此外假如本來乳房被感染嘅話亦可以獲得治療。受感染嘅乳房會影響奶嘅質量。喺現代化嘅產奶企業，小牛一生下就同母牛分離。一開始幾日佢重獲得母親嘅牛初乳，呢些初乳中含有重要嘅預防疾病嘅抗體。此後小牛獲得代替飼料。公小牛一般被賣到肉牛農場，母小牛就盡快獲得含高脂肪嘅飼料來促進佢瘤胃嘅發育，令到佢盡快成為一隻乳牛。

乳牛嘅懷孕期為280日。小牛出世後就開始重新產奶。喺一開始嘅六個星期中奶量不斷提高，一直到每日25至60升，然後不斷下降，直到下一隻小牛出世。

## 產量

一隻乳牛每年可以產至1.8萬升奶（極少數以上），隨地區同種類嘅唔同牛嘅產奶量唔同。產量越高嘅牛亦越難養。一隻每日產50升嘅牛嘅新陳代謝能量同一個馬拉松長跑運動員運動時一樣高。假如佢唔能夠獲得適量嘅飼料嘅話就會病，生產時間亦會降低。

除奶量外，奶嘅脂肪同蛋白質含量亦非常重要，係決定奶嘅價格嘅重要因素。對於兩用牛（例如西門塔爾牛）來講，產奶能力同和肉用能力都非常重要。

所謂嘅「高產量乳牛」嘅產奶期喺四至五年之間。最主要嘅縮短產奶期嘅原因有不當嘅飼養環境同埋由唔優質嘅擠奶機造成嘅乳房嘅慢性發炎。高產量乳牛嘅產子率亦比較低，過一段時間後佢哋完全不育。

## 品質辨別
總括來講生奶中含嘅細菌同體細胞應該盡量少。生奶中含細菌多一般代表擠奶機唔乾淨，或者存放時冷卻有問題。生奶中含體細胞多就即係乳房有病。呢啲體細胞係免疫細胞，就好似人類嘅白血球，佢哋會喺乳房有急性或者慢性發炎時進入奶。乳房發炎嘅原因好多。飼養環境唔乾淨、擠奶時唔乾淨、擠奶擠唔好、產奶時間過長、傳染病、飼料不良、遺傳因素都可能影響乳房衛生同生奶嘅質量。乳牛嘅乳房大一般唔代表佢嘅產奶量高，而係佢結締組織虛弱。而一隻乳牛每日進食同反芻時約咀嚼三萬次，並產生90升口水。

## 睇埋
*球狀乳牛
狗仔隊

**狗仔隊**係指一啲跟蹤、監視知名人士（例如演藝人員、政治人物、皇室成員、運動員同商業人士等），然後偷拍、偷聽同翻查垃圾等活動嘅記者。此外，亦可解作警察專門負責跟蹤同拍攝疑犯嘅部門，例如香港警務處刑事情報科、香港入境事務處專責調查組同美國聯邦調查局等等。

## 起源
狗仔隊呢種職業喺1958年第一次出現，原為意大利文「Paparazzi」係意大利姓氏Paparazzo所對應嘅單詞「蚊」嘅**複數形式**。1960年同1963年，意大利導演費德里柯·費里尼喺電影《甜蜜生活》（La Dolce Vita）同《8½》（Otto e Mezzo）中製造出一個名叫Paparazzo嘅角色，係一個專門拍攝名人私隱嘅記者。從此「Paparazzi」就成為嗰啲專門搜刮名人私人生活嘅形像。

## 形式
狗仔隊通常會揸電單車或私家車，喺目標人物出沒地方守候，進行拍攝或偷拍，並貼身跟蹤目標人物架車。佢哋甚至會搜索目標人物住過嘅酒店房，連丟棄嘅垃圾都唔放過，務求知道目標人物不為人知嘅生活習慣同喜好。

狗仔隊對目標人物造成好大嘅困擾，除咗窮追不捨帶來嘅麻煩外，亦侵犯咗目標人物嘅私隱，令目標人物仿如24小時活喺公眾嘅監察之中。

不過狗仔隊一般認為，自己對目標人物帶來幫助多於滋擾。狗仔隊為目標人物，尤其係藝人帶來人氣，令更多人留意。狗仔隊本身亦係一門賺錢嘅行業，一幅震撼性嘅相，喺歐洲、美國等地可賣得價錢數以萬美元計。

除咗追蹤嘅攝影記者被叫做狗仔隊，政府政風單位專門捉唔正當行為嘅公務員（例如：搞婚外情、飲花酒、出入唔正當場所、收賄賂等），呢種被叫做政風狗仔。

另外徵信社通常亦有狗仔隊嘅功能。
叉燒飯

**叉燒飯**係中國廣東、台灣、香港同澳門以及新加坡同和馬來西亞等地區嘅茶餐廳、酒樓同港式快餐店常見嘅嘢食，係叉燒加叉燒汁或醬油冚住一碗或一碟白飯而成。

## 健康問題
叉燒係熱量同脂肪含量極高嘅嘢食，叉燒飯一碟就有600卡路里。

## 睇埋
*叉燒
*叉燒酥
*叉燒包
黑牛

**黑牛**係香港或澳門茶餐廳嘅特色嘢飲，一杯可樂加上一個朱古力雪糕球就係黑牛。有啲食肆會用雲呢拿雪糕球取代，依然叫佢做黑牛。

## 睇埋
*雪糕梳打
*白牛
*黃牛 (嘢飲)
天使蛋糕

**天使蛋糕**係一種美國常見嘅海綿蛋糕。

而喺英國，天使蛋糕作為長方形銷售。只用蛋清來做呢個蛋糕，因此做好嘅蛋糕顏色清爽雪白，所以叫做天使蛋糕。

## 材料
蛋白、鹽、塔塔粉、砂糖、低筋麵粉、玉米粉、檸檬汁、香草粉

## 製法
*預熱：上火180℃／下火150℃。
將蛋白、檸檬汁、塔塔粉、鹽放入大碗度，用電動攪拌器，用最低速打到溶量增大，加入糖打發，改用中速，慢慢打到泡沫細緻光滑（無砂糖顆粒），然後將麵粉、玉米粉、香草粉過篩加入蛋白內，每次篩一層薄薄嘅麵粉喺蛋白上，用刮刀攪過之後，再重複加入麵粉再攪勻，直至所有麵粉攪入蛋白內（麵糊呈光滑狀）。將麵糊倒入模，然後放入已預熱焗爐，用上火180℃／下火0℃ 焗30分鐘就得。

## 睇埋
*魔鬼蛋糕
魔鬼蛋糕

**魔鬼蛋糕**係有豐富朱古力嘅蛋糕，同天使蛋糕相對。兩種蛋糕類型係非常唔同，魔鬼蛋糕除咗朱古力外，會用較少嘅蛋。
零食

**零食**（）係指已密封包裝好嘅散裝銷售量販、保存期比較長、可以即食而唔係正餐嘅小食。多數係經油炸類、堅果類、乾燥類、醃製類（包括涼果、蜜餞）、烘炒類或者糖菓、膨化類等等，但喺華人普遍嘅概念唔包括糕點麵包類嘢食、雪糕、汽水在內。

## 介紹
普通嘅零食可以係天然食品葵花籽、瓜子、棗、花生、果仁、新鮮生果等，亦可以係加工食品例如薯片、朱古力、香口膠、爆谷等，而日式零食喺華人社區亦開始陸續盛行；喺中國大陸普遍包括魚肉腸、小糯米鍋巴。近年，零食嘅種類亦有增冇減，亦配合唔同個人喜好，市場需要而製造多種口味。

## 主要銷售途徑
喺港澳同台灣地區，一般零食通常係士多同鋪頭仔、超級市場同便利店好重要嘅銷售項目，喺香港嘅「優之良品」、「優品360」、「零食物語」、「價真棧」同「759阿信屋」、澳門嘅「菓子天地」等等就係較具規模嘅並提供自助選購嘅零食專賣店。亦因為大部份零食保存期長與攜帶方便，售價平，口味亦廣受歡迎嘅關係，成為辦公室人員常備或者學校或者戲院嘅小賣部嘅常見銷售項目之一，亦成為睇球賽或酒吧等娛樂方面嘅佐酒之物或者旅行者傍身。

## 零食嘅副作用

由於要配合多種口味同長期保存嘅關係，一啲零食會加入大量防腐劑同人造色素、人造糖嚟調味同整鮮啲色。呢啲亦係食品安全部門重點監測同抽查嘅對象之一。香港有調查指出零食嘅脂肪同糖份嘅比例相當高，對未能自我節制嘅學生有損健康，亦因此成日俾人話係「垃圾食物」，所以香港一間聯營小食店喺2006年新學期時喺屬下嘅學校小賣部，以乾果、新鮮生果、粟米等代替薯片、蝦條做「健康零食」。

## 相關書
*《零食寶典》池和美 著，台灣三意文化2006年1月初版，ISBN 9868181321

## 睇埋
*甜味
*口立濕
有殺錯冇放過

**有殺錯冇放過**（書面語：**寧枉勿縱**、**寧枉毋縱**）係古時行嘅法制，意思係情願冤枉好人亦唔想畀兇手逍遙法外。家下喺日常用語：凡係可疑都當係有問題咁處理。【枉】係【冤枉】，【縱】係【放縱】或【縱容】。

## 例
*「今日跑馬仔，隻隻機會差唔多，我哋一於有殺錯冇放過，全部都買晒。」
*「呢班學生睇嚟個個都似作弊，有殺錯無放過，全部拎上來校長室先講。」

## 反意
**有放過冇殺錯**（**寧縱勿枉**）即係放過疑犯都唔想冤枉好人。「寧縱勿枉」係一般行普通法國家法律上定罪嘅原則。呢個原則係基於「無罪假定」（:en:Presumption_of_innocence）。

## 睇埋
*漁翁撒網

## 攷
叉燒酥

**叉燒酥**係一種中國民間傳統小食，以包包住叉燒餡焗製而成。比起炸嘅點心，叉燒酥比較乾爽。叉燒酥因含脂肪成分比較高，通常熱食。

## 做法

#將材料中低筋麪粉同酥油揉成麵糰壓20x40公分大，三摺後再重覆一次，再壓成一大塊。
#捲成一長條。將麵糰壓扁之後，成大長薄片，再切成每段8公分長嘅餅皮。 
#喺每張餅皮上放上叉燒餡，喺餅皮嘅三面搽上蛋黃之後，捲成一長條形。 
#焗爐預熱，放入焗20分鐘至金黃色。
薯片

**薯片**（美式英文：**Potato chip**；英式英文：**Potato crisp**），係指由薯仔製成嘅零食。製作方法係將薯仔切成薄片，然後炸或焗到脆口並加以調味就得。除咗最簡單攞鹽來調味之外，市面上買到唔同口味嘅薯片，亦會用味精同唔同香料調味。

## 原味
1853年8月24號，佐治靲（George Crum）喺美國紐約州一流嘅度假勝地 Saratoga Springs 做廚師。嗰度嘅月光湖旅館餐廳（Moon Lake Lodge）提供法國式炸薯條，而佐治就按照標準嘅法國尺寸製作薯條。呢種食品喺17世紀風靡法國，嗰時湯瑪斯傑佛遜係美國駐法大使，佢好鍾意食薯條。於是乎就將製作方法帶到美國，並喺蒙蒂些露（Monticello）將炸薯條當作一道晚宴菜餚招待客人。

喺月光湖旅館，一個人客（有啲文獻稱係百萬富翁范德比爾特）認為廚師佐治做嘅炸薯條太粗，佢唔鍾意，唔肯畀錢。於是佐治再做咗啲薄一啲嘅，佢一樣唔滿意。激到嬲嘅佐治就決定教訓呢位客人，佢將薯條整到非常薄，炸到非常脆，用叉都拮唔起。噉做達唔到佢嘅預期目的，嗰位人客反而好鍾意呢種淺黃色、似紙咁薄嘅薯片。其他人客亦要求佐治幫佢哋做呢種薯片。從此之後，菜單上出現咗薩拉托加薯片，並成為特色食品。

無幾耐，呢種薯片就包裝出售，啱啱開始嘅時候只係喺當地發售，即刻就風靡整個新英倫地區。終於佐治開咗佢自己嘅餐廳，餐廳嘅最大特色就係薯片。嗰時薯仔要人手批皮同切片。喺1920年代薯仔批皮機嘅發明令到薯片從小規模製作變成銷售量最大嘅零食。

薯片批皮機嘅發明，令薯片加快流行。一個美國南部嘅旅行推銷員靴曼利（Herman Lay）幫助推廣呢種嘢食。佢帶住皮喼喺美國南部嘅雜貨店賣呢種機器，之後佢更開咗公司，令佢個名幾乎成為薯片嘅同義詞。利事薯片係第一個成功市場化嘅美國品牌。由1960年代開始，薯片開始於全世界流行起來。 

喺密封包裝發明之前，薯片係存喺大桶或罐頭度，喺底部嘅薯片成日會唔新鮮或受潮。之後Laura Scudder發明咗將兩張蠟紙燙埋一齊嘅袋，從此創造咗密封包裝並且保存薯片嘅新鮮度到開封嘅時候。時至今日，薯片係以乾燥空氣充入膠袋後密封包裝，防止壓碎。

## 調味薯片

薯片一直無加入調味料，咁減少咗佢嘅魅力，直到一間叫Tayto嘅愛爾蘭薯片公司嘅擁有者，喺1950年代發明咗加入調味料嘅方法。雖然佢只有一間小公司（呢間公司嘅組成幾乎係佢製作薯片嘅家人），但係呢個老闆一直證明佢自己係個創新嘅人。試完又試（trial and error）之後，佢製造咗世界上第一批加咗調味料嘅薯片，芝士洋蔥（Cheese and Onion）同醋鹽（Salt and Vinegar）。  

首先賣出用食鹽調味嘅薯片，不過鹽係包喺另一個封好嘅包裝再放進薯片袋度，有需要嘅時候先加入。佢嘅發明一夜間成為食品工業嘅大事，重有一啲規模大嘅美國薯片公司老闆來到小小嘅 Tayto 公司，要睇下呢項產品並且商談用呢項新科技嘅版權。最後Tayto公司被賣出，咁令改變薯片製造方法嘅公司老闆同呢個小家庭非常有錢。全球嘅公司都想要買 Tayto 公司呢項技巧嘅版權。

Tayto 公司嘅發明改變咗成個薯片嘅發展。嗰時之後薯片製造商喺薯片度加入天然或人工調味料，都有唔同程度嘅成功，受到唔同程度嘅歡迎。連發明人George Crum都感到好意外嘅係：一個本來只有好細嘅市場份額嘅產品，而家擁有咗好多唔同嘅口味同好大嘅市場。最受歡迎嘅薯片包括酸忌廉洋蔥（sour cream and onion）、燒烤同芝士口味嘅薯片。喺其他嘅一啲地方重有好多其他口味嘅薯片。好似係愛爾蘭最大嘅薯片製造商Tayto 公司生產嘅傳統口味嘅「食鹽同醋（salt and vinegar）」薯片。

一啲薯片製造商，好似利事（Lay's），針對唔同地區嘅喜好出產唔同嘅口味。喺北美洲特別值得注意嘅係，喺部分加拿大地區有好多種口味可以選擇，包括酸瓜（dill pickle），番茄醬，甚至係布甸口味。呢啲特別嘅口味偶然會喺美國限時發行。

除咗以上之外，重有雞、牛扒、紫菜、芝士、椒鹽、海鮮、麻辣等口味。不過好多時候，佢哋都係以食品添加劑去調配出類似嘅味道，甚至係用阿斯巴甜、糖精。

## 睇埋
*薯條
Nikon亞洲超級球會挑戰盃2012

**Nikon亞洲超級球會挑戰盃2012**（**Nikon Asian Challenge Cup 2012**）即係2012年賀歲盃足球賽，喺1月23號同埋1月26號（農曆年初一、四）喺香港大球場舉行。係繼2011年亞洲超級球會挑戰盃之後繼續由南華足球隊主辦。本屆賽事請到日本職業足球甲級聯賽嘅清水心跳、南韓甲組足球聯賽嘅城南一和天馬同埋應屆中國足球超級聯賽升班馬廣州富力去香港賀歲。

喺之前嗰個球季效力南華嘅塞爾維亞前國腳基士文喺賽事入面為南華上陣，並決定踢完就正式掛靴。

## 成績
* 冠軍： 城南一和天馬
* 亞軍： 清水心跳
* 季軍： 廣州富力
* 殿軍： 南華

## 攷
中國移動衞星通信盃

**中國移動衞星通信盃**（**China Mobile Satellite Communications Cup**）即係2013年賀歲盃足球賽，喺2月10號同埋2月13號（農曆年初一、四）喺香港大球場舉行。本屆賽事請到中國足球甲級聯賽嘅上海上港、泰國足球超級聯賽嘅蒙通聯同埋大韓民國嘅釜山偶像去香港賀歲。

## 成績
* 冠軍： 釜山偶像
* 亞軍： 上海上港
* 季軍： 香港聯賽選手隊
* 殿軍： 蒙通聯

## 攷

## 拎
*
*
*
熱帶雨林

**熱帶雨林**係喺地球上一種成日見嘅生境（ecosystem），大概位於於北緯10度、南緯10度之間嘅熱帶地方，主要分佈喺東南亞、澳洲、南美洲亞馬遜流域、非洲剛果河流域、中美洲、墨西哥同太平洋嘅島。
被逼害妄想症

**被逼害妄想症**喺病理學上係妄想症嘅其中一種，歸類為精神病。

病人長期有有系統、有組織嘅妄想，性格比較敏感、多疑。而大部份病人因為受咗各種妄想嘅影響，表現得易嬲、不安、敵視、多疑、仇恨，嚴重嘅甚至可能出現傷害他人等等行為。一般嚟講，病人成日都信自己俾人迫害、傷害，或者有人對佢不利，往往因為噉樣變得非常嘅謹慎同埋處處防備，一啲好細嘅輕視侮辱，病人可能就會放大嚟睇，變成妄想嘅核心，重成日將相關嘅納入自己妄想嘅世界入面，懷疑呢啲人要惡意虐待、對付佢或者專登撩事鬥非、嘰嘰突突，所以要用行動攞返公道。

同精神分裂症唔同，被逼害妄想症病人嘅妄想內容條理分明、合乎邏輯，會認定某個人或者某個集團要害佢，重講得出對方嘅「陰謀」同埋「策略」，唔似精神分裂者嘅諗法咁荒謬、唔合理。

## 出面網頁
* 
* 
* 
* 
*
2013年流星體跌入俄羅斯傷人

**2013年俄羅斯流星傷人**講嘅係一粒直徑大約十五米嘅隕石，穿過地球大氣層，落入俄羅斯境內，喺上空燒着、解體，造成嘅衝擊波整傷千二人嘅一件事。

時間係2013年2月15號朝早約莫九點三個字（0315 國際標準時間），粒流星以每秒鐘十五公里嘅速度，喺三到五十公里上空飛過俄羅斯烏拉爾聯邦管區車里雅賓斯克，留低一條十公里長燃燒痕，碎片跌咗落去切巴爾庫爾湖，飛過形成嘅衝擊波震碎玻璃同整冧尐建築物，令到950人受傷。

## 參考資料
呂利

**莊－巴普鐵斯·呂利**（Jean-Baptiste Lully，萬國音標：/ʒɑ̃ bapˈtist ly'li/）（），原名**佐雲尼·巴鐵斯達·盧利**（Giovanni Battista Lulli，萬國音標：/ʤoˈvanːi baˈtːista ˈlulːi/），係喺意大利出世嘅法國巴洛克宮廷作曲家。

呂利一世人大部分時間都喺法國國王路易十四嘅宮廷裏面作曲，後來重做埋路易十四嘅宮廷樂正（法文：Surintendant de la Musique）。佢控制咗當時法國嘅音樂生活，開創咗法國歌劇，又發展咗大經文歌同埋法國序曲，對當時嘅歐洲音樂產生咗巨大嘅影響。佢嘅影響一直延續到亨利·浦修（Henry Purcell）、基奧格·腓特列·韓德爾（Georg Friedrich Händel）、巴哈（Johann Sebastian Bach）、莊－菲臘·夏摩（Jean-Philippe Rameau）等作曲家。

## 生平
呂利1632年11月28號喺意大利翡冷翠出世。佢爸爸羅倫佐·盧利（Lorenzo di Maldo Lulli）係磨坊工人，媽媽卡塔蓮娜·迪些拉（Catarina del Sera）係磨工個囡。

呂利細細個就開始學結他同小提琴，重跟著流浪藝人巡迴演出。1646年，佢14歲嗰陣，佢喺舞蹈同戲劇方面嘅天才被傑斯公爵昂希二世（Henri II, Ducs de Guise）發現，第二年就去咗法國，喺路易十四嘅梳堂家姐蒙龐斯耶女公爵大小姐（Anne Marie Louise d'Orléans, Duchesse de Montpensier）屋企做工人。喺女公爵嘅幫助下，呂利嘅音樂才華越來越成熟。

呂利後來拜咗尼古拉·美德許（Nicolas Metru）為師，學習音樂理論，之後加入咗法國王室嘅弦樂隊「國王專屬八十提琴弦樂團」（Les Vingt-quatre Violons du Roi，簡稱Grande Bande）成為指揮。1653年呂利同國王跳完「今夜芭蕾」之後，由於厭倦咗八十提琴弦樂團，佢就喺國王嘅授權下組建咗「小提琴樂團」（La Bande des Petits Violons），之後被人任命為路易十四嘅樂長同埋巴黎歌劇團嘅樂長。1661年，呂利入咗法國籍，1662年正式昇任法國王室樂正。

1662年，呂利娶咗佢嘅音樂家朋友，蒙龐西埃大小姐嘅樂長米修·朗碧（Michel Lambert）之女瑪德蓮·郎碧（Madeleine Lambert），生咗十個仔女。

1664年，呂利同戲劇家莫里哀（Jean-Baptiste Poquelin Molière）邂逅，兩個人正式開始喺戲劇上嘅合作，並開創咗「戲劇芭蕾」（la comédie ballet）。

1672年，呂利從皮耶·披仁（Pierre Perrin）嗰道收購咗歌劇學院（法文：Académie d'Opéra）嘅經營權，然後將歌劇學院改咗名做「皇家音樂學院」（法文：Académie royale de Musique）。從此，佢開始每年完成一部大型歌劇。佢重講服咗路易十四，要路易十四頒佈法令，限制自己喺音樂事業上嘅潛在對手喺各方面嘅發展。因此，當時許多偉大嘅音樂家，包括馬克－安托雲·沙彭鐵耶（Marc-Antoine Charpentier）、安德曦·岡普夏（André Campra）同埋路易－尼古拉·基康保（Louis-Nicolas Clérambault），都生活喺呂利嘅陰影裏面。

1681年，呂利到咗佢事業嘅最高點：佢被路易十四封咗做貴族，昇任國王秘書（法文：Secrétaire du Roi）。但係就喺伊個時候，佢啲敵人曝光咗佢係同性戀伊個事實，令到路易十四開始同佢疏遠，最後佢不得不將佢最後幾部作品嘅贊助人名單裏面國王個名拿走。

1687年1月8日，呂利喺演出慶祝國王手術康復嘅《感恩贊》（*Te Deum*）嘅時候，唔小心用指揮棍篤穿咗腳趾，後來傷口重發炎潰瘍。佢喺3月22日死於敗血症。

呂利嘅十個仔女當中，有三個仔後來都做咗作曲家：路易·呂利（Louis Lully）、莊－巴普鐵斯·呂利二世（Jean-Baptiste Lully fils）、莊－路易·呂利（Jean-Louis Lully）。

## 參考
馬克安托雲沙龐鐵耶

**馬克安托雲沙龐鐵耶**（法文：Marc-Antoine Charpentier，）係法國作曲家。

沙龐鐵耶嘅音樂才華，令到佢喺巴黎嘅音樂界裏面佔咗好重要嘅地位。不過，由於宮廷樂正呂利（Jean-Baptiste Lully）同埋法國國王路易十四嘅打壓，沙龐鐵耶入唔到王宮任職，過咗身之後亦都好快被人遺忘咗。直到20世紀，佢嘅音樂先至重見天日，得到應有嘅欣賞。

## 出面網頁
*馬克安托萬沙龐鐵耶《凱旋進行曲》
香港海岸公園

**香港海岸公園**指由香港政府將未開發嘅海域，劃做康樂及保育用途嘅公園。

香港政府1995年制定咗《海岸公園條例》，授予漁農自然護理署法定權力，將香港幾個海域劃咗做海岸公園同埋海岸保護區。1996年7月頒布嘅《海岸公園及海岸保護區規例》，限制咗可以喺海岸公園同埋海岸保護區裏面進行嘅活動（例如唔准打魚）。成立海岸公園嘅目的係：保護海洋生物、教育香港市民、以及提供康樂。截至2020年，香港一共有6個海岸公園同埋1個海岸保護區，另外有3個提議緊嘅海岸公園。

## 海岸公園一覽

## 海岸保護區一覽

## 睇埋
*香港郊野公園

## 出面網頁
* 漁農自然護理署－指定的海岸公園及海岸保護區
* 第476章《海岸公園條例》
* 第476A章《海岸公園及海岸保護區規例》
亨利·浦修

**亨利·浦修**（英文：Henry Purcell；），國語譯**亨利·普賽爾**，係巴洛克時期嘅英格蘭作曲家。佢嘅作品吸收咗法國同意大利音樂嘅特點，創作出獨特嘅英格蘭巴洛克音樂風格。

浦修喺倫敦嘅西敏地區出世。爸爸大亨利·浦修（Henry Purcell Sr.）做過查爾斯二世（Charles II）嘅宮廷樂師。浦修細個嗰陣時係王室小禮拜堂合唱團嘅團員，後來聲帶受傷，轉任樂器保管員。佢已經拜過莊·保路（John Blow）為師學音樂。1680年，浦修做咗西敏寺嘅管風琴師，1682年又開始兼任王室小禮拜堂嘅管風琴師。1695年浦修突然過咗身，年僅36歲，最後喺西敏寺裏面佢彈過嘅管風琴附近安葬。

浦修喺短暫嘅一生裏面，創作咗大量器樂、歌曲、話劇配樂同埋少數歌劇，喺英國古典音樂歷史上面有重要地位。佢套歌劇《狄朵與埃涅阿斯》（*Dido and Aeneas*）係英格蘭歌劇嘅名作，而佢套戲劇《摩爾人復仇記》（*Abdelazer*，或者*The Moor's Revenge*）入面嘅一個主體，更加被20世紀作曲家布烈頓男爵（Edward Benjamin Britten, Baron Britten）喺《青少年管弦樂隊指南》（*The Young Person's Guide to the Orchestra*）裏面引用。

## 《丹麥王子進行曲》
好多人經常將《丹麥王子進行曲》（*Prince of Denmark's March*）歸於浦修嘅名下，又或者將《丹麥王子進行曲》誤認做浦修嘅《小號即興曲》。但係其實《丹麥王子進行曲》係由同一時期嘅另一位作曲家謝里美亞·卡勒（Jeremiah Clarke）創作嘅。

## 參考
2013年北韓核試

**2013年北韓核試驗**係北韓2006年起嘅第三次核試，2013年2月12號，北韓話自己整一次地下核試驗，掂咗。重話試嘅係細粒嘅原子彈，唔同國都話測到可能係核試而產生嘅地震。日本要求聯合國安全理事會開緊急會，韓國提升軍隊嘅警戒級別。美國話係挑釁。
奧查

**奧查**（**André Antonius Maria Ooijer**，）係荷蘭一退咗役嘅足球員，司職後衞，喺阿姆斯特丹出世。

## 出面網頁

* 
*
查斯古特

**查斯古特**（，）係法國一退役足球員，踢前鋒。

查斯古特嘅祖先係法國人，祖父輩移居阿根廷。佢喺法國魯昂出世，但喺阿根廷布宜諾斯艾利斯大。

## 攷

## 出面網頁

* 
*
巴夫斯

**巴夫斯**（**Fabien Alain Barthez**，）係法國一位退咗役嘅足球員，司職守門員，有「光頭門神」之稱。

佢喺1991至2007年打職業賽。掛靴之後做過賽車手。

## 參考

## 出面網頁

* 
*
艾比度

**艾比度**（**Éric Abidal**，）係法國一足球員，司職左閘，效力緊西班牙甲組足球聯賽球會巴塞隆拿足球會。

## 出面網頁

* 
* 
*
地球大氣層

***'又叫***'，係地球最外嘅氣體圈層，主要成分有氮、氧、氬、二氧化碳同埋唔到0.04%比例嘅微量氣體，呢啲混合氣體畀人叫做空氣。地球大氣層保護地表避免太陽輻射直接照射，尤其係紫外線；亦可以減少一日入面出現極端溫差。

## 大氣壓力

## 地球大氣層嘅作用
如果冇大氣層，地球嘅氣壓會跌到零，地球上幾乎所有生物都會死，原本喺大氣層燒咗嘅太空隕石、細嘅碎片、塵、冰等就會撞落地面，地球嘅表面會同月球差唔多。

大氣層度重有一層臭氧層，隔咗太陽嘅大部份紫外光，如果呢一層弱咗，就會令人皮膚燒傷，而導致皮膚癌等病。

## 最初嘅地球大氣層
地球早期嘅大氣層含有火山噴出嘅氣體，例如二氧化碳。而家嘅大氣層只含有好少嘅二氧化碳，而含豐富氧氣。改變嘅原因可能係生命形式早期—微生物體吸入二氧化碳而排出氧氣，就好似而家嘅植物，呢啲微生物聚埋一齊被稱為藻青菌，依靠光合作用製造食物同埋能量。

## 結構
大氣層結構可以分做五部分： 
* 散逸層（>800km） 
* 熱成層（80km-800km） 
* 中間層（50km-80km） 
* 平流層（11km-50km） 
* 對流層（<11km） 

其中以對流層最接近地面，而散逸層最接近太空。

## 睇埋

* 大氣層
屯門足球會

**屯門足球會**（）係香港一支帶有地區色彩嘅足球隊，2001年成立，曾經代表屯門區參加香港丙組(地區)足球聯賽，贏過2004/05年度香港丙組(地區)足球聯賽冠軍。後來，屯門區議會改以屯門體育會足球隊為代表，屯門足球會於是用獨立身份參加香港丙組(甲)足球聯賽。

家下已經升到上香港乙組足球聯賽角逐。

## 出面網頁
*
反客為主

**反客爲主**係兵法三十六計嘅第卅計。原意係指喺日常生活入面，客人同主人家掉轉位置，客人嘅行為舉止做到成個主人家噉樣，而主人就反而做咗客人個位。比喻變被動為主動。 

## 原文
「為人驅使者為奴，為人尊處者為客，不能立足者為暫客，能立足者為久客，客久而不能主事者為賤客，能主事則可漸握機要，而為主矣。故反客為主之局：第一步須爭客位；第二步須乘隙；第三步須插足；第四足須握機；第五步乃成功。為主，則並人之軍矣；此漸進之陰謀也。如李淵書尊李密，密卒以敗；漢高視勢未敵項羽之先，卑事項羽，使其見信，而漸以侵其勢，至垓下一役，一舉亡之。」

## 出面網頁
* 
*
家教

**家教**可以指：

* 家庭教育，喺屋企嘅道德教育
* 家庭教師，喺學生屋企上堂嘅先生，中國大陸同埋臺灣通常簡稱為家教，而香港通常叫上門導師
* 家庭教師HITMAN REBORN!，日本一漫畫
張吉善

**張吉善**係金正男第二任老婆。消息人士透露佢出身於北韓「歡樂組」（一批專服侍金正日嘅女人）嘅靚女。有報道指佢同金正男喺澳門路環島嘅高級別墅隱居。

## 參考資料
* 
* 
*
Animax

**Animax**（），全名**株式会社アニマックスブロードキャスト・ジャパン**（Animax Broadcast Japan Inc.），係Sony集團旗下專門播放動畫嘅電視頻道。日本Animax係由索尼影業日本分部同東映動畫、日昇動畫(萬代南夢宮影像製作）、TMS Entertainment同埋NAS（Nihon Animation Development Systems）合資成立，1998年7月1號於Sky PerfecTV!第724頻道啟播。

海外Animax經營，就係由美國洛杉磯嘅索尼影業旗下嘅索尼影業電視網絡統籌，實際上同日本Animax並無直接關聯，但就喺2020年賣俾KC Global Media Asia。
克里斯托弗

**克里斯托弗**（，）係美國律師、外交官、前美國國務卿（1993年—1997年）。

2011年3月18號因癌喺洛杉磯死，享年85歲。

類:美國律師
居斯塔夫沙龐鐵耶

**居斯塔夫沙龐鐵耶**（Gustave Charpentier，）係法國作曲家。

居斯塔夫係一個麵包工人個仔，但係佢遇到貴人資助，先喺里爾學小提琴，然後喺1881年入讀巴黎音樂學院（法文：Conservatoire de Paris），師從朱勒•馬士尼（Jules Massenet）學作曲。1887年，居斯塔夫憑著舞曲《狄朵》（*Didon*）贏得羅馬大獎去意大利留學，喺羅馬作咗交響樂組曲《意大利印象》（*L'Inpression d'Italie*）。

居斯塔夫返到法國之後，開始創作佢嘅成名作《路易絲》（*Louise*）。《路易絲》喺1900年2月首演，由安德熙•美沙謝（André Messager）執棒，獲得巨大成功。

1902年，居斯塔夫創辦咗「美美•班崇大眾音樂學院」（Conservatoire Populaire Mimi Pinson），為巴黎女工人提供免費藝術教育，但係從此以後就再無大作。《路易絲》嘅續集《儒良，一個詩人嘅一生》（*Julien, ou la vie d'un poète*）喺1913年首演，但係反應冷淡，之後好快被人遺忘咗。1934年，居斯塔夫指揮巴黎嘅一支交響樂團，錄製咗自己嘅《意大利印象》。

1951年，居斯塔夫最後一次公開演出，指揮1250位演員表演咗自己嘅《繆斯加冕》（*Le Couronnement de la Muse*）。5年之後佢就過咗身。
沙龐鐵耶

**沙龐鐵耶**係法文姓「Charpentier」嘅音譯，國語譯佢做**夏龐蒂埃**。可以係： 
*馬克安托雲沙龐鐵耶
*居斯塔夫沙龐鐵耶
懵

**懵**係種行為表現，類似分心，多數會冇記性，做嘢或者講嘢都好混亂。

## 形容
*懵懵地
*懵閉閉
*懵盛盛
*懵到上心口
歌聲魅影

《**歌聲魅影**》（）係安祖·萊特·韋伯（Andrew Lloyd Webber）根據法國作家勒豪（Gaston L. A. Leroux）嘅同名小說《歌聲魅影》（*le Fantôme de l'Opéra*）所作嘅音樂劇，係百老匯最長壽嘅音樂劇之一。

## 出面網頁
*官方網站
足球場

**足球場**係進行足球比賽嘅場地。足球場嘅基本條件係一塊長方形嘅平地，可以係草地、人造草、膠地甚至石屎地，較簡陋嘅足球場可能淨係有兩邊龍門同幾條白線，設備較好嘅足球場可能附設有燈光、看台、更衣室等設施。畀職業足球聯賽或國家隊進行比賽嘅足球場，可以喺四面設有廣告板。有啲足球場外圍可能設有田徑跑道。

## 標準足球場

足球場嘅標準由國際足協制訂。喺青少年、元老、殘障人仕、草根足球賽事（低組別賽事），可以根據佢哋嘅意願選擇性修改：比賽場地嘅嘅大細、兩條龍門柱之間闊度同由地面至龍門橫楣底嘅高度。

### 草皮
草皮只可以用全天然草地或全仿真草地，唔可以天然草同仿真草混合使用，仿真草場地嘅顏色一定要係綠色。唔同地區嘅足球場嘅草皮有所唔同，但係都有一個共同點，就係只能夠由國際足協認可嘅供應商供應同種植/安裝草皮。另外，國際足協成員國可以喺國際足協許可範圍內制訂自己嘅草皮標準，例如：中國足協規定中超聯賽場地一定要係天然草皮，而加拿大就更多球場用人造草皮。

### 場地界線
比賽場地一定要係長方形同劃上連續嘅界線，界線唔可以構成危險；喺唔構成危險嘅情況之下，可以喺天然草地度用仿真草做場地界線。界線係屬於比賽場地嘅一部份。比賽場地界線一定要符合球例列明嘅標準先至可以進行比賽。

仿真草足球場可以有其他界線（例如欖球場界線），但係呢啲界線嘅顏色要同足球場地界線要明顯唔同，同埋可以清晰噉分辨。

### 標記
舉行國際性賽事嘅足球場地，長度應該喺100至110米（110至120碼）之間，闊度應該喺65至75米（70至80碼）之間。其他賽事嘅標準就比較寬鬆：90至120米（100至130碼），闊度喺45至90米（50至100碼）之間。場地要係長方形。較長嘅邊界係橫邊界，較短嘅就係底線。

中線將足球場分為兩半，喺中線嘅中間，係個球場嘅中心點，係球賽上、下半場同入波後開波嘅地方，重有中圈（半徑9.15米／10碼）圍繞中心點。

喺球場嘅4個角都劃有角球弧，係半徑1米嘅4份1圓，標示角球開出嘅地方。而4個角亦都要插有一支角球旗（最少高1.5米／5呎）。

### 中圈
喺開波嗰陣，唔係開波嗰隊嘅球員一定要企喺中圈之外。

### 龍門
龍門嘅位置喺底線上嘅中央位置。龍門由左右兩條垂直嘅門柱同連接兩條門柱嘅門楣組成。兩條門柱內邊緣距離要係7.3米（8碼），門楣嘅下邊緣就距離地面2.44米（8呎）。龍門後面通常設有網，但球例並無規定一定要有。

### 鵝眉月
「鵝眉月」（penalty arc）係喺禁區之外，只有喺射十二碼罰球時先用得着。

射十二碼罰球時，波要放喺十二碼點，球例規定射罰球嗰陣，所有球員（己方同對方）都一定要「離球十碼」，由底線到十二碼點係12碼，由十二碼點到禁區只有6碼，所以要以十二碼點作為圓心，畫上半徑10碼線，鵝眉月半圓啱啱好係圓周，喺呢個半圓上嘅任何一點，距離十二碼點都啱啱好係10碼，咁就符合「離球十碼」嘅規矩。

### 禁區
喺兩邊龍門前各劃出嘅長方形空間係禁區。

小禁區（距離5.5米 (6碼) 嘅空間），由底線、左右兩條距離龍門柱5.5米嘅直線同一條連接呢兩條線嘅直線所組成。龍門球要喺小禁區內開出。

大禁區（或禁區）（距離16.5米 (18碼) 嘅空間）亦類似，由底線、左右兩條距離龍門柱16.5米同連接呢兩條線嘅直線所組成。禁區有好多種作用，最明顯嘅係守門員喺禁區內可以用手接波，同守方喺禁區內嘅犯規可以被判十二碼罰球。

十二碼點喺龍門正中，距底線11米（12碼），係十二碼球踢出嘅地方。喺十二碼球射出前，除射波球員同守方守門員外，所有球員唔可以進入禁區同鵝眉月範圍內。

## 參考
小湯山

**小湯山**（）係中華人民共和國北京昌平區下轄一鎮，位於縣境中部偏東，距離北京首都國際機場19公里。總面積38.1平方公里，常住人口15000。 1961年設小湯山公社，1983年改設小湯鄉，1990年建鎮。

## 睇埋
* 小湯山醫院
卡拉OK

**卡拉OK**（日文：，原寫法係***'或***'，意思係指**無人樂隊**）係一種源自日本嘅娛樂性質唱歌活動，通常係喺播放預錄喺錄影帶之類儲存媒體度、無主唱人聲嘅音樂伴奏同時，喺電視螢幕上同步播放有節拍提示嘅歌詞，然後畀人睇住歌詞同揸住支咪唱歌。自從1971年時井上大佑發明咗最早嘅音樂伴唱帶之後，佢已經成為現今最受歡迎嘅大眾休閒娛樂方式之一。

## 簡介
卡拉OK嘅名源自於日文，其中卡拉（カラ／旮旯）係「空」（空無）嘅意思，OK（オケ）就係管弦樂團（オーケストラ）嘅簡稱，合埋嘅意思指唱歌嗰陣無真正嘅樂隊伴唱，得影音伴唱。

## 史
### 1970年代
1971年，日本神戶市嘅音樂家井上大佑發明咗第一部卡拉OK機器。

### 1990年代
卡拉OK面世之後，由於卡拉OK器材同伴唱器材嘅商業化，同埋歌曲著作權等問題嘅阻礙，沉寂咗好長時間，重未普及起來，而井上大佑亦未有因發明卡拉OK得到專利權而獲利。

1980年代中後期，有選曲功能嘅CD音響儲存形式同VCD影音存儲形式嘅成熟，取代錄音錄影帶嘅捲帶搜索功能，卡拉OK先可以得到實質性發展。

喺日本大規模流行之後，好快，卡拉OK亦喺1989年傳到東亞同埋東南亞，跟住傳到世界各地。

卡拉OK嘅發展普及，有賴於字幕VCD嘅大量生產。VCD生產線同技術當時由日本壟斷。簡體中文嘅卡拉OK用VCD碟嘅生產基地集中喺港台同大陸華南地區嘅合資工廠。

1989年中國大陸因反對資產階級自由化，卡拉OK器材同字幕VCD碟嘅生產同進口，受到嚴格限制。嗰年6月開始，中國面臨全世界經濟制裁，進口停頓。1990年下半年開始，形勢逐漸改善。1991年之後，卡拉OK喺大陸先至有迅速發展嘅機會。

## 參考

## 睇埋
*卡拉OK Box
魁人政團

**魁人政團**（）係加拿大嘅一個聯邦政黨。伊個黨最主要嘅政綱就係推動魁北克省從加拿大獨立出去，成為一個主權獨立國。

同其他聯邦政黨唔同嘅係，魁人政團祇會競選魁北克境內嘅75個聯邦議席。從1993年第一次參加大選直到2011年，魁人政團一直囊括到魁北克大多數聯邦議席。但係喺2011年大選裏面，魁人政團遭遇到前所未有嘅慘敗，喺加拿大新民主黨嘅窮追猛打之下，議席由49個跌到剩返4個。

魁人政團最重要嘅盟友係參加魁北克省選嘅「魁人黨」（）。雖然兩個黨編制唔同，但係經常合作。

## 政治理念
* 支持魁北克脫離加拿大獨立。
* 喺聯邦政壇上面捍衛魁北克人嘅利益。
* 支持《京都議定書》、同性婚姻以及大麻合法化，反對資助美國國家導彈防禦系統。
* 支持加拿大出兵阿富汗，但係反對延長駐軍期限；反對喺無聯合國授權嘅情況下出兵伊拉克。
柿樹屬

**柿樹屬**（；學名：**）係柿樹科下面嘅一個屬，入面有700個品種。

呢種植物嘅形態規律方面，一般係落葉喬木或灌木，葉一般係橢圓到長圓形，全緣兼光滑，葉背同葉柄都有絨毛；而佢嘅花一般係黃白色，好似個鐘噉，大多數係公乸同樹但唔同花；而佢嘅果一般係實嘅扁圓形，有些小方，顏色一般從淺嘅橙黃色到橙紅色之間。

## 屬下嘅品種
* 山紅柿
* 羅浮柿
* 林柿
* 象牙樹
李天一

**李天一**（；），又名**李冠豐**，北京人，中國人民解軍總政歌舞團歌唱家李雙江同夢鴿個仔。因為李天一打人事件（2011年）同李天一輪姦女子事件（2013年）而出名。有網友爆料話李天一因為鍾意玩弄90後女子而被譽為「海淀銀槍小霸王」。

## 生平
1996年，李天一喺北京市出世。早年佢先後喺北京海澱區中關村第三小學、中國人民大學附屬中學、美國沙特克聖瑪麗學院冰球學校（Shattuck-St. Mary's School）讀書。4歲嗰時，李天一開始學鋼琴，師從中央音樂學院鋼琴教授韓劍明。5歲嗰時，李天一成為中華人民共和國申奧大使。8歲嗰時，李天一開始學書法，師從清華大學教授方志文。10歲嗰時，李天一加入中國少年冰球隊。

2011年9月，網友爆料李天一帶人強姦其家庭教師、新航道英語教師李景華，後來李天一老母夢鴿出面畀其班級各科目老師打電話拉關係壓落來，呢件事不了了之。

2011年9月6日晚黑，向海澱某社區門口，一對業主夫妻向開車拐入南門嗰時，被一部無牌寶馬同一部奧迪司機打，重嗌「誰敢打110」。經過核實，寶馬司機年齡21歲，無車牌，係李雙江忌子李天一。李雙江8日晏晝去醫院探傷者重含淚道歉。傷者拒不私了。

2011年9月，渠因為無證駕駛寶馬車重打人被教養1年，2012年9月放咗出來，懷疑改名李冠豐。2013年2月21日晚黑，李天一又被指涉及一單惡劣輪姦案，被海淀公安分局刑事拘留，同年底被判監十年。

## 獎項
* 全國希望杯青少年兒童鋼琴比賽二等獎
* 中國作品演奏獎
* 全國少兒鋼琴比賽金
* 第八屆北京鋼琴藝術節優秀演奏獎

## 參考

## 出面網頁
* 李天一輪奸案專題，騰訊網
郭藹明

**郭藹明**（，）係香港電視劇演員。

郭藹明中學係讀嘉諾撒聖心書院。1991年佢以美國南加州大學機械工程學碩士學生身份參選香港小姐競選，並奪得冠軍、國際親善小姐及最佳談吐幽默獎。獲選後，喺無綫電視發展，以拍攝電視劇為主，後再曾經簽約為亞洲電視藝員。

郭藹明老公係香港演員劉青雲，兩人於合作電視劇《大時代》時相識，但當時喺戲外並無交流，後因周慧敏分別請兩人欣賞其演唱會至進一步交往。交往幾年後喺1998年結婚。

## 演出作品
### 電視劇（[[無綫電視]]）

### 電視劇（[[亞洲電視]]）
*世紀之戰（2000年） 飾 張強
*嫁錯媽（2003年）飾 麗芳
*方德同苗翠花（2005年） 飾 苗翠花
*義無反顧（2006年） 飾 林芷欣

### 電影
*方世玉2萬夫莫敵（1993年）
*目露凶光（1999年）

### MV
*張學友－妳是我今生唯一傳奇
*劉德華－不可不信緣

## 廣告
*香港僱員再培訓局《家務通》代言人（同劉青雲合作）
*香港環境保護署《家居廢物源頭分類計劃》代言人（同劉青雲合作）
*實惠傢俬代言人
*萊思康電子辭典（1990年代）
*雅居樂花園宣傳片（同劉青雲合作）
*Canvas Beauty 代言人（2015年－2019年）

## 參考


## 出面網頁
*
大時代

**大時代**可以指：

## 電視劇
* 大時代 (香港電視劇)，1992年香港無綫電視40集連續劇
* 大時代 (中國大陸電視劇)，2010年由華誼兄弟整嘅中國大陸電視劇
* 大時代 (台灣電視劇)，2018年台灣民視電視劇
* 大時代 (2019年電視劇)，SMG製作嘅中國大陸電視劇

## 電影
* 賊殺賊，1972年犯罪電影，喺中國大陸同埋臺灣叫「大時代」
* 大時代 (電影)（Legend），2015年英國犯罪驚悚電影

## 專輯
*大時代 (專輯)，古巨基2011年發行嘅專輯

## 書
* 大時代 (端木蕻良小說)，端木蕻良嘅長篇小說

## 睇埋
* 好的時代，壞的時代，UFA Serial Drama 製作嘅德國電視劇
大時代 (專輯)

《**大時代**》係香港歌手古巨基相隔3年之後，喺2011年發行嘅國語專輯，亦係佢加入英皇娛樂後首張國語大碟。香港同中國大陸同步發行，台灣版就喺2011年12月9號發行。

英皇娛樂喺台灣舉行發行記者會嗰時宣布呢隻專輯，全亞洲銷量突破30萬張。

## 曲

## 獲獎紀錄

## 參考

## 出面網頁
*《窮我一生》音樂錄影帶（音悅台）
列貝利

**法蘭克·列貝利**（，）係前法國足球員，踢翼鋒，最後效力意大利甲組足球聯賽球會沙蘭力坦拿。

列貝利喺兩歲嗰陣遇到車禍，令佢右邊面留低一條疤痕。2006年佢改信伊斯蘭教之後就用阿拉伯語嘅名**Bilal Yusuf Mohammed**，但係「列貝利」呢個名仍然常用啲。

2014年8月14號凌晨，列貝利喺接受《踢球者》採訪嗰陣話，自己將會退出法國國家隊。

## 攷

## 出面網頁

* 
* 
* 
*
流沙包

**流沙包**係20世紀初常見嘅中式點心，可以講係奶黃包嘅變種，曾經一度沒落，但係喺2000年代起喺香港重新興起。流沙包用鹹蛋黃同埋牛油、砂糖等做成奶黃餡，呈液態，上枱個陣熱辣辣，將個包打開，啲奶黃融咗流出嚟，所以叫流沙奶黃包，點心紙多數就咁寫流沙包。

## 睇埋
*心太軟
李安納度 (足球員)

**李安納度**（，）係巴西一退咗役嘅足球員，喺足球場上面可以出任大部份位置，包括左翼、進攻中場、左後衞同埋前鋒，係巴西足球代表隊贏到1994年FIFA世界盃嘅成員之一。退役之後先後執教AC米蘭同埋國際米蘭兩間球會。家下做緊巴黎聖日耳門嘅總監。

## 睇埋
* 華倫西亞足球會#歷代曾效力球員

## 出面網頁
* 
*
基圍蝦

**基圍蝦**係珠江河口一帶用「基圍」養嘅河口蝦。喺香港、廣州一帶嘅餐廳長期供應基圍蝦，白灼基圍蝦同埋蒜蓉蒸基圍蝦都係有代表性嘅煮法。
里奧

**里奧**（**Leonardo Ferreira da Silva**，）係巴西一足球員，司職前鋒，喺巴西、波蘭、阿拉伯聯合酋長國、奧地利、挪威、香港、緬甸踢過波。

喺2010年效力香港甲組足球聯賽球會南華足球隊期間着33號波衫，據講每個月人工超過15萬港元。

## 攷

## 出面網頁
*
大上海

《**大上海**》（The Last Tycoon）係香港導演王晶執導嘅2013年動作劇情港產片，亦係中港合拍片，由周潤發、洪金寶、吳鎮宇同黃曉明主演。呢套電影敘述20世紀初嘅上海灘三大亨杜月笙、黃金榮、張嘯林嘅傳奇一生。

本片於2012年12月21號喺中國內地上映。

電影主題曲《定風波》由高世章譜曲、岑偉宗填詞，張學友演唱。

## 演員表

## 工作人員
*出品人：于冬
*製作人：于冬、陳永雄
*監製：劉偉強
*導演：王晶
*編劇：王晶、文雋、呂冠南
*攝影指導：劉偉強（HKSC）、關智耀（HKSC）
*原創音樂：陳光榮
*電影主題曲：高世章
*剪接：鍾偉釗（HKSE）
*美術設計：奚仲文、林子僑
*動作指導：李達超
*視覺設計：黃宏達

## 音樂
主題曲：張學友-定風波

## 參考

## 連出去
*大上海（The Last Tycoon），〈澳大利亞電影評論學會〉
佐迪

**佐迪**（，）係香港一足球員，司職前鋒，喺加泰隆尼亞巴薩隆拿出世，試過為加泰隆尼亞足球代表隊披甲。2010年去到香港效力香港甲組足球聯賽球隊傑志，先後被外借至流浪同埋理文。2017年攞到香港特區護照，跟手被徵召入香港足球代表隊。2018年1月回歸傑志，因為新加盟傑志嘅烏拉圭前國腳科蘭著咗佢件18號波衫，佢改著14號。

類:香港足球代表隊球員

類:香港流浪球員
類:理文球員
風切變

**風切變**，係大氣層風速或風向劇烈變化。

## 睇埋
* 微下擊暴流
* 熱帶氣旋
* 溫帶氣旋
* 蒲福氏風級
* 風能
* 風
* 中華航空642號班機
比迪麗

**比迪麗**係日本動漫龍珠一個角色，孫悟飯老婆，孫悟空同芝芝新婦，撒旦先生獨女。
港式

**港式**（香港模式），指係香港地道風味嘅嘢。

## 相關
### [[香港文化]]
*港式快餐 - 香港獨有嘅一種快餐文化。
*港式英文 - 又叫香港英文，係喺香港用嘅英文，發音唔正、文法，語言元素英文。
*港式西餐 - 又叫豉油西餐，係一種具香港特色西餐料理。
Bug

**程式錯誤**，又叫（，可譯為**臭蟲**），係程式設計術語，指軟件或系統運行嗰時因本身出錯而造成異常情況、死機、唔見咗數據、非正常中斷等現象。

喺電腦遊戲入面，假如有隱錯冇令遊戲出現大錯時，經常會意外變成一種「秘技」，稱為 bug。

## 史上第一個bug
1947年9月9號，Grace Hopper 發現第一個電腦bug。當佢用Harvard二型電腦做緊嘢嗰時，成個團隊都搞唔清楚係邊度出錯。經過大家深度挖掘，發現一隻飛蛾飛咗入一部電腦而引起嘅故障，因此用「bug」（原本解做「蟲」）來稱呼。而家喺華盛頓嘅美國歷史國家博物館重可以睇到呢個遺稿。

## 解法
* Bug 解決得到，稱為 fix。
* Bug 解決唔到，但揾到替代方法避開個問題，稱為 workaround。
* Severity 係 bug 造成嘅嚴重程度。
* Debug 指解決 bug 嘅過程（除錯）。
## 其他
***編譯器探測唔到嘅錯字**：有陣時，編程員可能打錯字，搞到段碼做嘅嘢同佢嘅意願唔夾，而錯嘅唔係段碼嘅句法，所以個編譯器唔曉探測到個錯；舉個例，想像一個編程員想個程式計 `(x + y) * z` 嘅結果（計 `x + y` 嘅結果，再將個結果乘 `z`），但佢因為手快等嘅原因，將段碼打咗做 `x + y * z`（變咗做「計 `y * z` 嘅結果，再將個結果加落去 `x` 嗰度」），搞到最後計出嚟嘅結果唔啱。
## 睇埋
* 程式除錯
* 故障

## 參考
維基友

**維基百科人**（），通常叫**維基友**或**維基編者**，專講女性維基友時者叫**薇姬人**，係指喺百科全書網站維基百科上寫文章、維護站務同幫維基百科寫嘅編者，佢哋入面絕大多數人都係用志願者嘅身份活動。

## 數量
維基友嘅數量自維基百科創辦開始即刻增長得好快。到2009年，數量增長速度減慢咗啲，但都係增長得快。截至2013年5月，所有語言嘅維基百科大約有4,044萬註冊用戶，大多數用戶都唔活躍，活躍嘅用戶大約30萬人。其中英文維基百科截至2013年5月，有近13萬活躍維基友，係所有語言版本最高。由於有大量嘅維基友參與，令英文維基百科做咗有最多文章嘅語言版本。

## 研究

;例：2017 年維基百科研究
維基百科係靠啲人自願式貢獻（包括寫內容）建立出嚟嘅，所以維基百科最基本就係想鼓勵啲人寫有咁上下質素（例如要齊嗮引述）嘅內容。不過自從 2000 年代中起，就有唔少維基相關工作者留意到個問題－啲人貢獻維基往往唔得持久，好多用戶都係寫咗幾段就似乎冇嗮癮，跟住就乜活動都冇嗮，而且有數據仲指活躍用家嘅數量有逐年下降嘅跡象；於是有研究者就研究用動機相關理論鼓勵啲人持續貢獻維基。

呢班研究者由獎勵嘅概念思考。佢哋條思路大致係噉：由日常生活觀察可知，人會追求啲象徵性質嘅獎勵，例如人會為咗想喺運動會入面攞獎牌而努力噉練習；而且事實表明，就算個獎牌唔掕住獎金等實質嘅犒賞，啲人都仲係會想攞呢啲純象徵性嘅獎勵，噉即係話：

然後佢哋就做咗場實地實驗，喺德文維基百科度做實驗操作，觀察啲維基友嘅行為，並且（簡化講）暗中將啲用戶分做實驗組同對照組－
*喺每個月嘅 6 號，研究者都睇到啲用戶嘅活動數據，知每位用戶「做咗幾多次編輯」同埋「貢獻咗幾多字」呀噉；
*研究人員會人手噉檢視啲數據，篩走嗮啲（例如）嘅用戶；
*啲表現好（唔淨只考慮貢獻嘅字數）嘅實驗組用戶，會攞到純象徵性嘅獎勵，有人頒好似下面啲圖噉嘅獎畀佢哋），而對照組就無論點貢獻都唔會有噉嘅象徵性獎勵；
*兩組受試者都**唔**會得到錢等嘅實質獎勵；
研究者做住上述噉嘅工序做咗 11 個月，再對啲數據行統計分析，發覺因為貢獻維基而攞到象徵性獎勵嘅用戶（同貢獻咗都冇象徵性獎勵嘅用戶比），明顯比較活躍－貢獻會攞到象徵性獎勵嘅用戶，會變到比較多編輯自己嘅，而且亦都比較多喺度同第啲維基用戶交流。基於上述嘅發現，班研究者就提倡用象徵性獎勵，提升啲人貢獻維基百科嘅動機。

## 註

## 參考

## 睇埋
* 維基百科嘅性別偏誤

## 連出去
* Planet Wikimedia
2013年樂蜀熱氣球事故

**2013年樂蜀熱氣球事故**係有史以來死得最多人嘅熱氣球意外，事發地點響埃及樂蜀，一個載住20個乘客連1位駕駛員嘅熱氣球，響2013年2月26號當地時間朝早7點爆炸墜毀，結果搞到19死2重傷。

## 死傷者名單
皮爾區教育局

（**Peel District School Board**，**PDSB**）係加拿大安大略省皮爾區嘅教育局，總部響密西沙加HJA Brown Education Centre。PDSB有217間小學同埋42間中學，有153,000個學生（112,000個小學生同埋41,000個中學生）。

## 參考

## 出面網頁
* 皮爾區教育局 
* 皮爾區教育局 
* 皮爾區教育局 

類:教育部門
街站

**街站**係一種喺路邊嘅臨時攤檔，唔少團體或政黨設立作為現場宣傳，或收集市民贊助。地產代理或電訊商似流動小販設立街站，推廣商業服務。
香港語言學學會

**香港語言學學會**（）係香港嘅一個非營利嘅語言學學術協會，喺1986年成立，目前超過65名正式會員，絕大部份都係有博士或以上學位嘅語言學家；另外有為數唔少嘅研究生會員。學會嘅首要目標係促進香港嘅語言學教研工作，為此每年定期舉辦 Annual Research Forum 同埋粵語討論會(WOC)等等研究交流活動。

## 貢獻
### 粵語拼音
香港語言學學會喺1993年制定咗「香港語言學學會粵語拼音方案」（簡稱「粵拼」、「Jyutping」、「LSHK粵拼」），並喺2018年提出改良。呢個方案係Unicode嘅漢字資料庫入面，用嚟標示粵語發音嘅欄目所採用嘅拼音方案 。

### 粵語測試
學會自2019年6月起舉辦粵音朗讀測試，為香港粵語母語同非母語人士提供粵音朗讀嘅水平認證。

### 其他
* 贊助香港語言學奧林匹克比賽。
* 出版學術刊物，包括《粵語拼音字表》、《Studies in Chinese Linguistics》等等粵語整理同埋語言學嘅研究書目。
* 為做田野調查嘅研究生提供資金。

## 睇埋
*香港語言學學會粵語拼音方案

## 攷

## 出面網頁
*香港語言學學會
Mayday

「**Mayday**」（萬國音標：/ˈmeɪdeɪ/）係無線電求救信號裏面最緊急嘅一個信號。當一隻船或者一架飛機發出「Mayday」訊號嘅時候，即係話如果唔即刻採取行動，就會有人命傷亡。宜家，警察同消防員有時都會用「Mayday」表示需要馬上支援。

## 來源
目前最多人接受嘅講法係：「Mayday」來自法文「Venez m'aider!」（「來幫我！」）入面嘅「m'aider」（法文發音：/mɛˈde/），係英國倫敦古萊頓機場（Croydon Airport）嘅高級無線電通訊員費德歷•史丹利•莫霍德（Frederick Stanley Mockford）喺1923年首先使用嘅。當時，機場空管要求莫霍德創造一個畀機師同埋地勤用來緊急求救嘅詞，要簡單明瞭。由於當時大部份飛機都係來往倫敦同法國巴黎嘅，因此莫霍德就用咗來自法文嘅「Mayday」。

## 使用
由於Mayday訊號嘅嚴重性，祇有嚴重事故，例如着火、爆炸、（船）下沉、燃料耗盡等等，對機/船上人員構成即時生命威脅，而且駕駛員無辦法自救嘅時候，先至可以發Mayday訊號。發虛假求救訊號唔單止浪費資源，重可能延誤真正有需要嘅救援，所以喺好多地方都係刑事罪行。而另一方面，由於Mayday訊號嘅嚴重性，如果一隻船或者一架飛機發出Mayday訊號，其他船/飛機就要全部避讓，畀出事船隻先緊急靠岸，或者畀出事飛機緊急降落。唔避讓係違反國際民航規則嘅行為。

Mayday訊號喺任何頻道都可以被人聽明，但係大部份航空或海事搜救組織都有人24小時監聽緊急頻道。

發出「Mayday」訊號嘅時候，一定要重復「Mayday」三次，然後根據以下格式來講明緊急狀況：

例子：

根據唔同緊急狀況嘅需要，控制中心重會要求駕駛員提供以下資料：
* 乘客人數以及傷亡狀況
* 宜家嘅位置/上一次定位嘅位置同埋航向
* 飛行高度
* 剩返幾多燃料
* 其他有用嘅資訊

### 接力求救
一隻船因為某啲原因發唔到Mayday訊號嘅話，可以通過其他方式（例如煙花）求救。其他船或者飛機如果見到一隻船放煙花求救，應該馬上呼叫通知控制中心。如果喺無線電裏面聽到一部船或者一架飛機發Mayday訊號，但係控制中心過咗兩分鐘都未回應嘅話，應該嘗試代為呼叫控制中心。

### 無線電靜默
控制中心或者搜救機構收到Mayday訊號之後，可以用「*Silence, Mayday.*」（根據國際規則，「silence」要用法文發音/siˈlɑ̃s/；意思係「靜默，收到Mayday求救訊號」）或者「*Silence, détresse.*」（法文發音/siˈlɑ̃s deˈtʀɛs/，意思係「靜默，收到緊急求救訊號」）。要求無線電靜默。喺無線電靜默期間，祇有搜救機構同出事船隻/航班可以用伊個頻道通話，其他船或者飛機要轉用其他頻道，直到控制中心或者搜救機構宣佈「*Silence finit.*」（法文發音/siˈlɑ̃s fiˈni/；意思係「靜默結束」）。

## 註


## 睇埋
* Pan-Pan，無Mayday咁嚴重嘅緊急求救訊號。
* 2011年吉祥航空拒絕避讓事件，民航史上第一單聽到Mayday都唔避讓嘅事故。
2011年吉祥航空拒絕避讓事件

**2011年吉祥航空拒絕避讓事件**係人類民航史上第一單聽到Mayday都唔避讓嘅事故。

## 事件經過
根據中國民航總局嘅調查報告，2011年8月13號，上海浦東國際機場因為雷雨覆蓋，造成上海入場管制區裏面有成20架飛機兜圈等降落。卡塔爾航空多哈飛浦東嘅QR888航班報告剩返無幾多油，要求轉飛上海虹橋國際機場，同時申請優先降落。控制中心即刻啟動咗優先降落程序畀QR888優先降落。QR888航班跟著報告：飛機剩返5分鐘續航能力，控制中心即刻要求空域裏面所有其他航班避讓。已經瞄準咗跑道嘅中國南方航空CZ3525航班即刻避開咗，但係重瞄準緊跑道嘅吉祥航空HO1112航班話自己都唔夠油，拒絕避讓。之後，QR888航班發出咗Mayday求救訊號，話嚴重唔夠油，要求優先降落。控制中心啟動緊急狀態優先降落程序，再次要求HO1112航班避讓，但係HO1112航班就話自己得返4分鐘續航能力，依然拒絕避讓。喺今次事件裏面，控制中心喺7分鐘之內6次要求HO1112航班避讓，但係HO1112航班硬係唔肯避讓。控制中心不得不叫QR888航班急轉360度，避開HO1112，最後安全着陸，無人傷亡。

民航總局後來調查過，吉祥航空HO1112航班（空中巴士A320）著陸之後，重有2900公斤油，即係話重有42分鐘嘅續航能力，之前機組講嘅「得返4分鐘續航能力」完全係講大話；QR888航班（波音777-300ER）着陸之後重剩返5200公斤油，即係話重有18分鐘續航能力，民航總局認為卡塔爾航空嘅機組無故意違反任何規則，頂多祇係計錯數。

## 事後
由於今次事件係人類民航史上第一單聽到Mayday都唔避讓嘅事故，性質好嚴重，所以引起廣泛關注。

8月30號，民航總局宣佈：暫停吉祥航空擴展權，削減機隊3個月，同時唔准再招外籍飛行員；當時開HO1112航班嘅韓國籍機長馬上吊證，終身禁飛，副機長停飛6個月。

## 註


類:上海史‎
虎！虎！虎！

《**虎！虎！虎！**》（、）係一齣1970年發行嘅美國電影。本片再現日本軍偷襲珍珠港嘅始末。

## 出面網頁

*
*
李澤添

**李澤添**（）係香港工人運動阿頭，廣東從化人，人稱「添叔」。

李澤添1988年至2000年間做香港工會聯合會會長，退任會長之後改做該會會務顧問。1999年獲頒大紫荊勳章。2007年5月22號喺廣州中山醫院病逝，享年73。

## 攷

*
*

## 出面網頁

* 纪念馆主页 - 李泽添网上纪念馆

類:從化人

類:香港工聯會員
昌明洋樓

**昌明洋樓**（**King's Towers**）係香港島一個私人屋苑，嚮北角英皇道480號同七姊妹道15-23A號，1974年12月入伙。樓分兩幢A同B幢，住宅有21層同17層高，一層4伙同6伙，總共180個單位。另有4層基座作商業用途，有一間中式酒樓同私家升降機。

昌明洋樓喺2013年3月2號出過一單升降機急墜事故，造成1人危殆3人重傷。

## 附近
*新光戲院
*港運城
*新都城大廈
*健威花園
*丹拿花園
*北角工業大廈
*港濤軒

## 交通
*北角站B出口
*巴士站
*電車
*北角碼頭巴士總站

## 參考
七姊妹道

**七姊妹道**（**Tsat Tsz Mui Road**）係香港東區一條馬路，嚮英皇道以南，西東走向，總長約780米。中間一段有港運城，東段有模範邨，毗鄰民新街、鰂魚涌。佢以地名七姊妹命名。

## 附近
*新光戲院
*成坤廣場
*新都城大廈
*健威花園
*丹拿花園
*北角工業大廈
*港濤軒

## 路經
*書局街
*琴行街
*電照街
*健康西街
*健康中街
*健康東街
*模範里

## 交通
*北角站B出口
*巴士站
*電車
*北角碼頭巴士總站
噪音污染

**噪音污染**係指人類喺工業生產、建築施工、交通運輸同社會生活等活動，產生嘅噪音干擾周圍嘅人同動物生活環境。

目前世界上環境噪聲最主要嘅來源係交通噪音，包括汽車、飛機同火車產生嘅噪音，工業噪音亦係一種主要污染，此外好似建築施工機械，娛樂擴音設施，甚至一啲辦公設備，啲人大聲喧嘩吵鬧，都係噪音污染來源。
鄭碧影

**鄭碧影**（**Cheng Big Ying Pauline**，）係香港粵語片演員、粵劇花旦。拍過佰幾部戲，戲裏頭佢唱嘅粵語歌，好似「材子佳人」譽為經典。港九藝壇「三碧」嘅「細碧」（「大碧」係鄧碧雲；「中碧」係梁碧玉）。

## 身世
鄭碧影係廣東省中山縣人，香港出世，讀過香港同澳門多間學校：有香港中環堅道（Caine Road）聖心書院（Sacred Heart Canossian College）；澳門嘅培正中學附屬小學（Pui Ching Middle School）同埋跑馬地（Happy Valley）嘅聖保祿英文女子中學（St. Paul's Convent School）。佢讀書嗰時鍾意英文同西史。

鄭碧影自幼師承邱鶴儔同麥慶申學粵曲唱腔；名伶­黃俠魂同新丁香耀教授學花旦功架；郭源斌、周小來練北派武功。中華民國二十七年（193­8年），以六歲「女神童」身份登臺義演，開始粵劇舞臺搵食。民國卅­一年，避日本仔走難，跟父母去澳門。戰後返香港，課餘去「新聲劇團」演出。廿一歲中學畢業後，全職演藝。

## 事業
銀幕處女作演李鐵導演嘅粵語文藝片《燭影照魂歸》（19­52年5月，飾演伍玉瓊）；而正式演女主角係珠璣導演嘅《光緒皇傳（光緒皇與珍妃）》（­1952年8月，飾演珍妃），嚮中華民國四十三年拍過廿齣戲，­細碧出粵曲唱片好多。20世紀40年代至60年代，演出超過140幾部戲。

另外，鄭碧影同阿哥鄭頌周（出名劃則師）嚮香港島灣仔莊士敦道開咗「翠華百貨公司」，嚮中華­民國五十三年（1964年）11月26號（星期四）開幕，由吳君麗、鳳凰女、林鳳、祁­筱英、梁醒波同胡楓剪綵。

## 屋企
1968年11月20號同鄧國憲（Mr. Tang Kwok Hin）註冊結婚，婚後去日本渡蜜月。婚後息影。

## 攷

## 出面網頁
* 
* 
*  鄭碧影有份嘅電影 - 香港電影資料館
* 鄭碧影歌唱片段
光污染

**光污染**（）又叫做**光害**（），係一種環境污染，係濫用室外照明造成，例如街燈、廣告招牌同大廈外牆燈光佈置等，將光線直接或間接照射上天空，大氣中嘅雲、霧、懸浮粒子同污染物將光線散射開，導致夜空被照光，因此量度夜空光度就可以反映光污染嘅情況。光污染唔單止令我哋睇唔見好靚嘅星空，更反映出我哋正喺度破壞大自然同埋人類嘅生活環境、浪費能源。

## 成因
*街燈：街燈，會對居民造成光滋擾。
*廣告招牌：市區有大量廣告招牌，多數用強光照射嘅燈光效果展示。
*汽車車頭燈：車頭燈由朝到晚都要開住。
*商舖燈光：商舖用強力燈光照明，搞到街道附近嘅居民無覺好瞓。

## 影響
*造成能源浪費：無論任何形式嘅光污染都一定要用電力，大量消耗電力唔止造成浪費，同時增加燃燒化石能源，造成空氣污染，導致更嚴重嘅熱島效應。
*滋擾市民生活：研究指出大量嘅光污染對市民眼睛造成傷害，影響睡眠質素同影響情緒。減少光污染令市民生活更加舒適，令到身心健康，提升市民生活質素，亦減少因為強光而導致交通意外嘅機會，保障市民安全。 
*損害市民健康：舖頭通常會安裝好光嘅燈來吸引客人，例如珠寶店同手錶零售舖頭，持久同強烈嘅燈光損害員工嘅視力健康（光污染係引致青少年出現近視嘅重要成因）。研究顯示夜晚過度暴露喺燈光之下重會提高女性患乳癌嘅機會。
*影響生態平衡：候鳥會因為光污染影響而迷失方向；影響咗動物嘅自然生活規律。另外一般昆蟲有趨光嘅特性，過量燈光導致夜行動物容易意外撞向發光廣告牌。美國鳥類專家估計每年有超過400萬隻候鳥因撞到廣告燈而死亡。
*影響天文研究：喺無光污染嘅情況下，夜晚嘅天空可以睇到光度6等嘅星星（科學家將肉眼可以睇到嘅星星進行分類，1等係最光，冧巴越大越暗），而喺大城市度，光污染特別嚴重，淨係睇到2等嘅星星。

## 可行解決措施
*規定燈光使用時限，例如夜晚11點後強制關閉冇必要嘅燈光。
*建立客觀嘅燈光亮度表，限制唔同時間嘅燈光亮度。
*加強防止燈光滋擾措施，例如限制燈光投射角度同加設燈罩。
*長遠改善城市規劃，分隔商業同住宅區。
*加強商界環保教育，鼓勵支持環保政策。   
*定期公佈唔同企業嘅光污染調查數據等。
*立法規管。

## 相關嘅文
*夜空
*趨光
*數碼鬅客

## 出面網頁
* 爽通識：香港光污染
三國殺

**三國殺**係主要喺中國大陸同港澳台流行嘅桌上紙牌遊戲，游卡桌遊公司整出嚟嘅。以三國時代為背景，有唔同類型嘅身份牌、武將牌、體力牌同埋遊戲牌（包括基本牌、錦囊牌、裝備牌呢啲）等，一般係2至10個人玩。2008年9月18號喺北京、上海同埋廈門呢三個城市首先上市。除咗咭牌之外，亦都有網上同手機版玩。
空氣污染

**空氣污染**係指一啲危害人體健康同周邊環境嘅物質對大氣層所造成嘅污染。呢啲物質可以係氣體、固體或液體懸浮物等。生物日常呼吸嘅空氣，係由多種氣體所組成，最普遍氣體元素係氮，其次係氧。每種氣體成份都有少少唔同，會有輕微嘅轉變。如果空氣中嘅污染物數量少嘅話，對人體同環境嘅影響會比較輕微，不過當呢啲污染物增加到危險嘅水平，就要諗辦法將佢哋從空氣度消除。

## 害處
空氣污染有損健康同會令人感到唔舒服，呢個係每個人都應關注嘅問題。細路、老人家同患有心肺功能毛病嘅人，最容易受到周圍嘅空氣污染所影響。污染嘅空氣亦會損害生活質素。而且，如果長期吸入過量含污染物嘅空氣，就會覺得唔舒服，重會對健康造成長期不良嘅影響。 

## 睇埋
* 唔舒服

## 出面網頁
* 環保工地座談培訓講義 香港建造商會
* 綠色和平：空氣污染
嘉諾撒聖心學校

**嘉諾撒聖心學校**係香港一間女子小學，1860年成立，嚮香港島半山區天主教區建築群。嘉諾撒仁愛女修會屬下一間政府津貼學校。原校嚮半山羅便臣道，1992年1月學校搬去堅道26號。直屬中學係嘉諾撒聖心書院。小學一至六年級有30班。四至六年級係全日制課程。

## 出面網頁
*嘉諾撒聖心學校
水質污染

**水質污染**包括海港、河流同海灣嘅污染，大部份都係由人類造成。當人類嘅排泄物、工廠排出嘅污水、耕種用嘅農藥或洗車嘅清潔劑，如果無將呢啲廢料用適當嘅方法處理就排出到大海，就會影響到水質。令到海港內嘅海水無論係含氧量、透光度、重金屬嘅含量等都無咁理想。海港間中發生紅潮事件。

## 事件
*2015年香港食水管路含重金屬超標事件
乾糧

**乾糧**係乾水嘅食品，例如餅乾、鹹乾花生、豬肉乾咁，方便跟身到處去，想食就食，唔使再煲返熱，乾食，用口水送服，加包奶或茶水更好。可以上堂偷偷食，又可以帶埋去打仗做軍糧。

乾糧同零食小食唔同，乾糧可以係當正餐，例如軍人食乾糧為飽肚。賑災品當中嘅食物，亦往往唔少得乾糧。

對比起類似濕糧——營養（當水唔係）相同嘅新鮮版本，前者輕同細好多，方便攜帶及運輸，而由於無或者極少水，當中嘅微生物活動同化學轉變都極之緩慢，有排都唔會變壞。
陸地污染

**陸地污染**係由大量垃圾堆積而成嘅一種污染，垃圾主要係由家居、辦公室、工廠、建築地盤等地方產生嘅。呢啲垃圾除咗含有可自然分解嘅有機物之外，重有各種化學物質、難分解有機物（好似塑料）、重金屬有害物質等。當啲垃圾堆埋晒一齊，可能會發出惡臭味，而且亦會滋生蚊蟲，重會影響附近嘅生態環境。
國際婦女節

**國際婦女節**（）係為咗紀念婦女權利嘅運動，喺每年3月8號嘅國際性節日，1975年被聯合國正式確認。各地社會喺國際婦女節亦會慶祝婦女喺經濟、政治同社會等領域做出嘅重要貢獻。

## 現代社會

將國際婦女節列做法定假期嘅國家有：阿富汗、安哥拉、亞美尼亞、阿塞拜疆、白俄羅斯、布基納法索、柬埔寨、中華人民共和國（只限女性）、古巴、格魯吉亞、畿內亞比紹、厄立特里亞、哈薩克、吉爾吉斯、老撾、馬其頓（只限女性）、馬達加斯加（只限女性）、摩爾多瓦、蒙古、尼泊爾、俄羅斯、塔吉克、土庫曼、烏干達、烏克蘭、烏茲別克、越南同贊比亞。

## 畫廊

File:Zetkin luxemburg1910.jpg|thumb|1910年1月，克拉拉·蔡特金同羅莎·盧森堡
File:NSW Builders Labourers march on IWD 1975.jpg|1975年喺澳洲嘅婦女運動
File:Afghan girls in traditional clothes.jpg|2002年阿富汗婦女事務部紀念活動，美國國際開發署幫助恢復重建。
|2006年喀麥隆，用布紀念國際婦女節
File:International Women's Day-2009-01.jpg|2009年哥倫比亞波哥大
File:Intl womens day warsaw march.jpg|2010年波蘭華沙
|2010年荷蘭阿姆斯特丹
File:Intl womens day sydney.jpg|2011年澳洲悉尼
File:Intl womens day march maldives.jpg|2012年馬爾代夫
File:Massai women rally.jpg|2012年坦桑尼亞阿魯沙
File:Drummers protest intl womens day brazil.jpg|2013年巴西


## 參考
維也納航空004號班機失事

**維也納航空004號班機**係維也納航空一班由香港飛到奧地利維也納，中間停響泰國曼谷嘅航班。1991年5月26號，一架波音767-3Z9ER客機由泰國去奧地利，起飛之後冇幾耐就響空中失事解體。全部223個乘客罹難，包括41個香港人。

## 出名人
*Donald McIntosh：聯合國資深禁毒人員，43歲。空難發生之後，好多人都估呢次空難係為咗暗殺佢。後嚟聯合國發言人話佢冇可能係暗殺目標。 
*清邁省省長Pairat Decharin（ไพรัตน์ เดชะรินทร์）同佢老婆, Mom Sinuan Na Chiangmai (หม่อมศรีนวล ณ เชียงใหม่)
*Clemens August Andreae（DE）
* Winit Winitchaiyaphak（วินิจ วินิจฉัยภาค）
*Chao Phongkaeo Na Lamphun（เจ้าพงศ์แก้ว ณ ลำพูน）

## 參考

## 出面網頁
*PlaneCrashInfo.Com - Lauda Air Flight 004
* 勞達航空004號班機的事故調查報告 - Aircraft Accident Investigation Committee, Ministry of Transport and Communications Thailand, Prepared for World Wide Web usage by Hiroshi Sogame (十亀 洋 *Sogame Hiroshi*), a member of the Safety Promotion Committee (総合安全推進) of All Nippon Airways
* "การสอบสวนอากาศยานประสบอุบัติเหต" Department of Civil Aviation (Thailand)
*出事前的OE-LAV(Aviation Safety Network)
*飛機出事後的照片(AirDisaster.Com)
碎形

**碎形**（）通常係指「一個粗糙或者零碎嘅幾何形狀，可以分成幾個部分，而且每個部分都（至少要類似）係整體縮細之後嘅形狀」，係有自相似（自我相似，即係話佢同佢本身一部分完全或者幾乎相似）嘅性質。

雖然碎形係一個數學構造，但佢哋同樣可以喺自然界入面搵到，因為咁，碎形屬於藝術作品嘅範疇。碎形喺醫學、土力學、地震學同技術分析入面都有用到。

喺維度上講，碎形入面嘅維度唔一定係整數，而可能會係一哋有理數或者無理數。

## 特徵

碎形一般有以下特質：
* 佢幾細都好，都有精細嘅結構；
* 太過不規則，無論係佢嘅整體或係局部都好難用傳統嘅歐氏幾何嚟描述；
* 係自相似嘅；
* 通常佢嘅「碎形維數」（通常係豪斯多夫維數）會大過拓撲維數（但係喺空間填充曲線，就好似希爾伯特曲線就例外）；
* 喺多數情況下有簡單嘅遞歸定義。

因為碎形放到幾大或者縮到幾細都好似，所以通常俾人覺得係無限複雜嘅。自然界入面某程度上似碎形嘅嘢有雲、山、閃電、海岸線、雪片、植物嘅根、蔬菜（好似椰菜花同西蘭花同埋動物毛皮嘅圖案等等。不過，並唔係所有自相似吼嘅嘢都係碎形，好似實直線雖然喺形式上係自相似嘅，但係唔符合碎形嘅其他特質，比如話佢可以俾傳統嘅歐氏幾何語言嚟描述。

碎形嘅圖像可以用碎形產生軟件整出嚟。雖然用呢啲軟件整出嚟嘅圖像冇上面碎形嘅特徵，比如話某哋地方放大之後冇上面所講嘅特徵，但係呢啲圖像通常都算係碎形。而且呢哋圖像可能會有計算或者顯示造成嘅人為偏差一啲唔屬於碎形嘅特徵。

## 睇埋
* 維度
* 遞歸
* 自然形態規律
* 雪花
維也納航空

**維也納航空**（又名**勞達航空**，**Lauda Air**）係奧地利一間舊航空公司，總部嚮施韋夏特嘅維也納航空大樓。維也納航空嘅創始人係尼基·勞達。維也納航空有直飛香港嘅航班。

## 空難
* 維也納航空004號班機空難

## 參考



## 出面網頁
*  勞達航空 (Archive)
林秀貞 (跆拳道)

**林秀貞**（）係韓國女子跆拳道運動員，2008年夏季奧林匹克運動會女子57公斤級金牌得主。

## 獎牌
*2002年釜山亞運會跆拳道女子51公斤級：金牌
*2007年曼谷大運會跆拳道女子59公斤級：金牌
*2008年北京奧林匹克運動會跆拳道女子57公斤級：金牌
*2009年世界跆拳道錦標賽女子57公斤級：金牌
*2011年世界跆拳道錦標賽女子49公斤級：銅牌
噪音

**噪音**（**Noise**）係指任何唔想聽到嘅聲，而呢啲聲往往具滋擾性甚至影響聽覺。

## 睇埋
*噪音污染
鄭益龍

**鄭益龍**（；；；），男，漢族，中華人民共和國廣東汕頭潮陽區人，係武警廣州市支隊船艇大隊副政治教導員，1997年12月入伍，1998年12月入黨。2013年3月1號下晝陪外父去睇醫生，途中跳落珠江救返跌落江嘅汕頭人陳永標，自己就畀激流衝走。

事發之後，武警廣州市支隊船艇大隊官兵第一時間派咗586號艇展開搜救，又協調駐地政府同埋海事部門配合，喺珠江沿岸設置搜救站，無間斷噉搜救。到3月2號，警方再出動3個派出所、1個大隊、6艘搜救艇、6名蛙人，一共41名警員進行搜索。

終於，鄭益龍嘅遺體喺4號夜晚8點50分被發現同埋打撈，位置就係喺濱江西路附近嘅珠江面，係渠跳落水嗰度嘅下游約莫500至600米。

渠嘅救人事蹟好快喺互聯網上面流傳，鄭益龍畀人民尊稱為英雄。

## 出面網頁
* 
* 
* 
* 
* 

類:見義勇為人物
類:浸死者
濱江路

**濱江路**可以指：

* 濱江路 (廣州)，喺中華人民共和國廣州。
* 濱江路 (重慶)，喺中華人民共和國重慶。
* 濱江路 (南京)，喺中華人民共和國南京。
* 濱江路 (桂林)，喺中華人民共和國桂林。
* 濱江路 (九江)，喺中華人民共和國九江。
* 濱江路 (閬中)，喺中華人民共和國閬中。
濱江路 (廣州)

**濱江路**（）係中華人民共和國廣東省廣州市海珠區嘅一條東西走向嘅主幹道。西邊從洲咀大街開始，一直向東去到廣州大橋底嗰頭。

## 敘述
呢條馬路有差唔多4,450米長，30米闊，雙向三線行車。其中馬路分開咗西、中、東三條。

## 濱江路嘅三條道路，起點到終點
* 濱江西路：從海珠區嘅洲頭咀、白鵝潭附近一直去到海珠橋嗰邊
* 濱江中路：從海珠橋一直去到江灣大橋嗰邊
* 濱江東路：從江灣大橋一直去到廣州大橋嗰邊

## 名
呢條馬路係因為佢北邊隔籬有條珠江響度先至改咗噉嘅名。

## 史
呢條馬路喺1957年開始起。而東邊嘅中山大學北邊嗰橛喺1998年開始逳手起，起到2001年先至搞掂。但嗰時從江灣大橋南邊橋底一直到珠江泳場附近。2004年，廣州市政府諗住搞幾條延長線，打算將濱江路向東延長3.2公里，到琶洲廣州國際會議展覽中心。但由於廣州塔霸咗個位同時重開始喐埋手先至腰斬咗。不過到咗2007年，濱江路嘅二期延長線建設就重新開咗工，整好咗一直去到依家嘅廣州大橋底。

## 經過嘅道路

順序由西向東排：
*洲咀大街
***[[人民橋 (廣州)|人民橋]]**（橋底穿過，冇連埋一齊）
*洪德路
*寶崗大道
***[[同慶路 (廣州海珠)|同慶路]]**、**[[解放橋 (廣州)|解放大橋]]**
***[[江南大道 (廣州)|江南大道北]]**、海珠橋（橋底穿過，唔連埋一齊）
*濱江橫路
*草芳圍
***[[江灣路 (廣州海珠)|江灣路]]**、**[[江灣大橋 (廣州)|江灣大橋]]**
*遠安路
*東曉路、**[[海印橋]]**
*怡海路
*怡樂路
*上下渡路
*翠竹路
*紅梅路
*玉菡路
***[[廣州大道|廣州大道南]]**、**[[閱江路|閱江西路]]**、**[[廣州大橋]]**（橋底穿過，唔連埋一齊）

## 註
賽螃蟹

**賽螃蟹**係款中國菜，用蛋白模仿蟹肉嘅菜式。食嗰時會加入鎮江醋。

## 歷史
相傳大清慈禧太后有一日突然想食蟹，不過由於北京離海好遠，唔可以即刻供應螃蟹，所以御廚就以蛋白扮蟹肉，製作出賽螃蟹，之後慈禧太后好鍾意。呢味菜式之後傳到上海，並喺上海發揚光大。

類:上海菜
林秀貞

**林秀貞**可以指：

*林秀貞 (武士)，日本戰國時代武將
*林秀貞 (跆拳道)，韓國跆拳道運動員
*林秀貞 (農民)，中國河北省農民慈善家
*林秀晶，韓國演員，曾經被錯譯做「林秀貞」
朴槿惠

**朴槿惠**（；韓文：박근혜，）係大韓民國第18任（第11位）總統，亦係大韓民國史上第一個女總統、第一個被彈劾落台嘅總統、已故前總統朴正熙大女。

## 早年生活同教育
朴槿惠喺大邱市出世，阿爸係韓國第五至第九任總統朴正熙，阿媽陸英修，有一個妹朴槿令同一個細佬朴志晚。1953年，朴家搬去漢城（家下首爾）住。朴槿惠後來就讀獎忠小學校。1961年，5·16軍事政變成功，朴正熙成為大韓民國總統，嗰時朴槿惠9歲。1967年喺漢城聖心中學校畢業；1970年喺聖心高等學校畢業；1974年西江大學電子工程系畢業。朴槿惠亦曾於法國的格勒諾布爾大學進修，後來因為阿媽逝世而離開法國。1973年至1980年，朴槿惠係韓國女童軍名譽總裁。朴槿惠喺1987年獲台灣嘅中國文化大學頒發榮譽博士學位，並喺該校研修過「最高產業戰略課程」。2008年，朴槿惠亦獲釜慶大學同埋韓國科學技術院分別頒贈榮譽博士學位，2010年更喺母校西江大學取得榮譽博士頭銜。

朴槿惠精通漢語，鍾意中國哲學，馮友蘭著作《中國哲學史》對佢有刻骨銘心嘅影響。

## 雙親先後遇刺
1974年8月15號，北韓指使日裔北韓藉殺手文世光，喺韓國國立劇場行刺時任總統夫人陸英修。陸英修中槍身亡，終年49歲。身為大女嘅朴槿惠由法國趕返韓國，臨時充當第一夫人角色。

1979年10月26號，時任總統朴正熙亦俾中央情報部長官金載圭刺殺身亡，終年62歲，令顯赫嘅第一家庭蒙上陰影，朴槿惠心靈受重創。當時，反對派話佢哋曾經俾朴正熙政府強行收押，批評政府將經濟發展放喺人權之上。

2007年，朴槿惠對當年社會活動分子遭到不良對待，表示遺憾。

## 政治生涯
* 1982年，朴槿惠任韓國嶺南大學理事長。
* 1998年，首次當選國會議員，立即出任大國家黨（2012年2月改名新國家黨）副總裁。
* 2004年至2006年，佢出任大國家黨代表。
* 2006年5月20號，朴槿惠喺首爾參加大國家黨市長候選人競選活動時，俾不明身份男子用文具刀割傷塊面，醫生同佢縫咗17針。
* 2007年，參與大國家黨總統選舉黨內初選，但以些微差距輸畀前首爾市長李明博。
* 2008年，被時為候任總統嘅李明博委任為特使出訪中華人民共和國。
* 2008年，獲得韓國科學技術院名譽博士。
* 2011年至2012年，佢再出任新國家黨黨魁，擔任非常對策委員長。
* 2012年12月19號嘅2012年大韓民國總統選舉，朴槿惠以51.6%嘅得票率擊敗民主統合黨嘅文在寅律師，當選韓國總統。
* 2013年2月25號，朴槿惠正式宣誓就職第十八任韓國總統，締造五項第一：
** 第一位女總統
** 第一位第二代嘅總統（父女總統）
** 第一位未婚嘅總統（亦冇細路）
** 第一位得票率過半數兼得票最高嘅總統（自韓國1987年民主化以嚟）
** 第一位主修工程學出身嘅總統
* 2014年4月16號，發生世越號海難，朴槿惠政府被指處理事件手法不當。
* 2016年，朴槿惠親信崔順實干預國政醜聞被踢爆，多個財團懷疑被迫向崔順實嘅基金會揼水，違反憲法同多項法律，而且擾亂市場運作。同年12月9號國會通過彈劾朴槿惠動議，朴槿惠被暫停總統職務。2017年3月10號，憲法法院通過彈劾朴槿惠，朴槿惠落台。
* 2020年7月10號，首爾高等法院對朴槿惠重審宣判，朴槿惠獲刑20年。
* 2021年1月14號，韓國大法院對朴槿惠作出終審判決，判處朴槿惠20年有期徒刑。
* 2021年12月31號，朴槿惠坐咗4年幾監之後，因病得到特赦。

## 個人生活
朴槿惠阿媽陸英修篤信佛教，朴槿惠亦跟隨。2005年喺大邱桐華寺拜領拜領法號「善德華」，有追隨「善德女王嘅光華」嘅意思。朴槿惠亦受過天主教洗禮，對唔同宗教持包容態度，家陣佢冇宗教信仰。

朴槿惠冇結婚，亦都冇仔女。

## 參考

## 出面網頁

* THE REPUBLIC OF KOREA CHEONG WA DAE 
*
李婷 (網球手)

**李婷**（）係中華人民共和國網球手，湖北人。

## 球員生涯
2004年夏季奧林匹克運動會，李婷拍住孫甜甜喺網球女雙賽事先後打敗美國、澳洲、阿根廷同埋西班牙組合，攞咗金牌。

## 威水史
* 單打最高排名：136（2005年2月28號）
* 雙打最高排名：19（2004年10月4號）
* 夏季奧林匹克運動會
** 女雙：金牌（2004年）

## 攷

## 拎
*
專家

**專家**（ ），粵語又叫**老行專**或者**老行家**（當中**行**讀作 ），係指喺某一個特定領域中擁有豐富知識、技能同經驗嘅人。佢哋能夠喺實踐裏面加以利用，對嗰個領域嘅獨有知識、運作做出可靠、正確而且明智嘅判斷，仲有係能夠提供獨到嘅意見。某個人係咪專家，亦要睇佢啲同行、公眾同埋揸權嘅人認唔認同。

**專家知識**係指老行專持有嘅特別知識。專家知識研究係心理學同認知科學入便重要嘅研究領域，旨在深究點解專家能夠喺特定領域入便達致超常嘅表現。例如二十世紀嘅專家知識研究成日分析國際象棋專家，發覺佢哋嘅腦處理國際象棋相關資訊嗰陣零舍快。

## 基本概念

### 日常語境

劍橋英語詞典噉樣界定 **expert** －對應漢語**專家**或粵語**老行專**－呢個詞：

留意呢隻詞有別於英文或者法文中嘅 **professional** －對應漢語**[[專業]]**。喺概念上**專家**集中於知識同技能，而**專業**就比較則重職業性質，尤其係嗰個人做緊咩職業，以及係佢份工相關嘅制度。

**老行專**（）喺廣東話又寫做**老行尊**，指某一行頭之中嘅專家、權威，廣府人習慣喺稱呼前面加個**老**字，以表示著重或者加強之意，亦解做**經驗老到**。粵劇大戲嘅《關漢卿》有明確用到呢個詞 ；喺馬師曾同紅線女主演同名粵語片（一九六一年公映）第二場**決寫**，朱簾秀 (白) 就噉講：

### 科學語境

心理學等領域嘅研究者，亦有做科學性質嘅研究，探究專家持有嘅知識，一個可能定義如下：

對專家知識嘅研究跨越好多唔同領域，好似係心理學同管理學呀噉，而呢啲領域嘅對現實同知識本質嘅假設可以爭好遠。

## 專家知識

由認知心理學嘅角度睇，老行專喺各認知特性上都同初學者相差甚遠。

### 心智表徵

同一般人比起嚟，老行專有更深層嘅心智表徵。新手睇問題通常只係睇到「表面」特徵，例如問題用咗咩字眼或者圖形呀噉，而老行專則會睇到「深層」結構，例如背後有邊啲定律或者邏輯關係，同埋唔同概念之間有咩關係。
### 自動化
**自動化**講緊老行專喺執行基本工序嗰陣，已經唔洗再嘥咁多認知資源。例如專家級嘅鋼琴家，佢對手指嘅控制已經係「反射動作咁滯」，令佢可以集中精神去處理樂曲嘅情感表達。

### 領域特定

研究顯示，專家知識通常都係**領域特定**嘅。喺數學領域嘅頂尖行家，去到一個佢唔熟悉嘅領域，譬如係經濟學或者地理學，佢嘅專家優勢未必能夠直接轉移過去。

### 刻意練習

要成為老行專，唔係單靠天分或者機械式嘅重複，而係要透過**刻意練習**。呢種練習要求：
*不時挑戰自己唔擅長嘅弱點。
*具有明確嘅目標。
*獲得即時嘅 feedback 並且係噉修正。

事實係有學者提倡所謂嘅**一萬小時定律**，意思就係指要達致大師級嘅表現，就必定要係噉練習，經歷總共一萬個鐘頭咁耐嘅反覆鍛鍊，先至可以達致專家級表現。喺運動同舞蹈等嘅領域，呢種鍛鍊往往都要由細做起，例如專業級嘅芭蕾舞者，通常得嗰幾歲嘅時候已經開始學跳芭蕾舞，一路練到青年期至大個咗都繼續練。

### 專家陷阱
事實表明，專家喺好多方面，表現都遠超常人，但係佢哋亦有其弱點。有啲人用**專家陷阱**或者**專家知識陷阱**噉嘅詞語，指深入嘅知識喺某啲情況下可能反而造成阻礙。

例如年輕人嘅腦袋好多時會解決到專家都卡住嘅問題。有研究指，年輕人時會帶來新鮮、無拘束嘅角度，同埋實驗精神，冇咁受行業舊規矩或者怕失敗嘅包袱影響，佢哋成日都會挑戰既有嘅假設，跨界結合唔同領域嘅想法，喺其他人見到死路嘅地方問「點解唔得？」。呢種獨特嘅方式帶來過好多突破。

## 象棋知識

喺二十世紀尾至二十一世紀初，認知心理學界成日會用國際象棋棋手嚟做研究對象，剖析專家知識嘅現象：佢哋可以搵呢啲棋手返實驗室嗰度做測試，譬如係量度佢哋對各種刺激嘅反應時間噉，用嚟探究呢啲棋手同一般人喺認知上有乜嘢差異。

有研究試過睇專家棋手嘅記憶能力：研究者搵咗班受試者返嚟，當中包括專業國際象棋棋手同一般人，前者為實驗組而後者為對照組；首先佢哋叫兩組受試者分別噉記住有章法嘅棋局，即係一啲時常喺國際象棋比賽中出現嘅棋局，發覺專家棋手記呢啲棋局嗰陣明顯快過一般人－佢哋能夠望某盤棋望幾秒，就完美噉記住每隻棋喺邊個位，而一般人做唔到；跟住研究者叫兩組受試者分別記隨機嘅棋局，即係完全無章法可言、淨係隨機將啲棋擺喺個棋盤上嘅偽棋局，發現專業棋手記呢啲棋局嗰陣，表現同一般人無異。根據呢個結果，研究者就主張話專家知識係源於專家熟悉工作上成日遇到嘅規律。





## 相關現象
自閉症譜系（ASD）人士時常會有特別興趣：同一般嘅嗜好唔同，特別興趣通常會展現出極高嘅強度、專注度以及係對特定領域嘅執著。個體可能會花費大量時間同精神去研究特定嘅主題，例如鐵路、地圖或者特定嘅程式語言等，並且記住有關特別興趣嘅資訊，而對自閉症譜系人士嚟講，投入特別興趣往往係一種重要嘅情緒調節手法，可以緩解焦慮。

學者症候群係指一個人雖然喺整體認知功能或者智力上表現低於平均，甚至連基本自理都做唔到，但就喺某啲特定領域中擁有驚人、甚至係天才級嘅能力，例如：
* 記憶：例如能夠背晒成本電話簿，或者睇一次就記住成個城市嘅景觀。
* 計數：例如心算極大嘅數字，或者隨便畀個日期佢，佢就即刻講得出嗰日係星期幾。
* 音樂與藝術：比如係冇經過正式訓練就能夠完美彈奏複雜嘅樂曲，或者畫出極其細緻嘅寫實畫作。

## 睇埋
*識少少扮代表：英文版維基詞典都有喺度講呢句粵語慣用語。
*公信力
*知識管理
*專家系統

## 文獻

*Heimstädt M, Koljonen T, Elmholdt KT. Expertise in management research: A review and agenda for future research. *Academy of Management Annals*. 2024 Jan;18(1):121-56.
*Brint, Steven. 1994. In an Age of Experts: The Changing Roles of Professionals in Politics and Public Life. Princeton University Press.
*Ikujiro Nonaka, Georg von Krogh, and Sven Voelpel, Organizational Knowledge Creation Theory: Evolutionary Paths and Future Advances. Organization Studies, Vol. 27, No. 8, 1179-1208 (2006). SAGE Publications, 2006. DOI 10.1177/0170840606066312


## 引咗
引用來源：

*
*


文中引咗：

## 註釋
李鄭屋邨

**李鄭屋邨**（Lei Cheng Uk Estate）係香港一個公共屋邨，喺深水埗區入面，蘇屋邨隔籬。

李鄭屋邨原本係徙置區，喺1955年起，起緊嗰時發現咗一個東漢墓，家陣整咗個李鄭屋漢墓博物館去保存。

1980年代，李鄭屋徙置區19座樓陸續重建成新式公屋，10座新樓喺1984至1990年落成。
朴恩惠

**朴恩惠**（，）係大韓民國女演員，憑電視劇《大長今》入面嘅「李連生」一角走紅，有「韓版王祖賢」之稱。

## 出面網頁
* 
* 
* 
*NAVER搜索
方濟各 (教宗)

**方濟各**（，），原名**荷希·馬里奧·伯戈略**（Jorge Mario Bergoglio），係天主教第二百六十六任教宗。佢喺2013年3月13號當選教宗，之前係阿根廷布宜諾斯艾利斯教區主教。2001年，教宗若望保祿二世封咗佢做樞機主教。

佢係史上第一個耶穌會出身嘅教宗，亦都係史上第一個嚟自南美洲嘅教宗，同埋係近一千二百年來第一個唔係歐洲出身嘅教宗。方濟各嘅母語係西班牙文，講德文同埋意大利文亦都好流利。

2025年4月20號，方濟各接見美國副總統范斯，一日後（復活節禮拜一）逝世。

## 參考

## 出面網頁

* Biography | Francis
聯邦州

**聯邦州**（德文：Bundesland，眾數 Bundesländer）係德國同埋奧地利嘅行政區劃單位。請睇：
*德國各聯邦州
*奧地利各聯邦州
德國各聯邦州

**聯邦州**（德文：Bundesland，眾數 Bundesländer），法律上就咁叫「州」（德文：Land），係德國最大嘅行政區劃。德國係一個聯邦國家，分成唔同嘅州，每個州都有某程度嘅自治。自1990年以來，德國總共有十六個聯邦州。

## 歷史
聯邦州呢個概念喺德意志帝國嘅時候已經有。1871年，普法戰爭打完，普魯士帝國帶頭統一德國。統一之前嘅每個國家喺統一之後就變成德意志帝國嘅加盟國（德文：Bundesglieder）。

1945年，第二次世界大戰打完，納粹德國輸咗。德國畀英國、法國、美國同埋蘇聯瓜分咗做四舊。美國希望帶頭將德國改革成為一個好似美國咁嘅聯邦共和國，所以喺1947年呢四個佔領國就夾手夾腳將德國劃返開做十六個聯邦州，邊界大致上跟返德意志帝國時代嘅行政區劃，但係同今日嘅劃界唔同。

過多兩年，英佔區、法佔區同埋美佔區合併為「德意志聯邦共和國」，簡稱西德。但係蘇佔區唔肯加盟，自己成立咗「德意志民主共和國」，簡稱東德。西德喺1949年訂立德意志聯邦共和國基本法，確立西德嗰十一個州嘅地位同埋聯邦制度。西柏林由於畀東德包住但係屬於西德，所以執行上好似一個獨立嘅州但係冇聯邦州地位。

德國基本法本來諗住係過度法律，但係四十幾年之後，東西德統一嗰陣，兩德和談決定喺法律上用東德加盟西德嘅方法統一，所以西德嘅基本法同埋聯邦制度就一直沿用落去。1990年10月3號，東德名義上解體成東柏林同埋五個獨立嘅州，各自以聯邦州嘅身份加入德意志聯邦共和國，東西德正式統一。德國嘅行政區劃亦都由嗰日開始變成十六個聯邦州，直到依家。

### 圖解

File:Germany, Federal Republic of location map October 1949 - November 1950.svg|1949年10月德意志聯邦共和國成立時嘅州界
File:Germany, Federal Republic of location map April 1952 - August 1955.svg|1952年，其中三個州合併，改名巴登－烏騰堡
File:Germany, Federal Republic of location map January 1957 - October 1990.svg|1957年，沙蘭重新併入西德，成為沙亞州
File:Germany location map October 1990 - March 1992.svg|1990年，東西德合併，柏林城邦同埋東德其餘五個州加盟聯邦
File:Germany location map.svg|1992年州界微調，訂實今日嘅州界


## 聯邦州一覽


: 人口數字係2010年12月數據，四捨五入準確至一千人。
: 自從東西德統一以來，柏林都係一個統一嘅聯邦州。但係德國分開東西德嘅時候，屬於西德嘅西柏林曾經自成一個州。
: 巴登－烏騰堡前身係三個唔同嘅州，三個都係喺1949年加入聯邦。1952年，佢哋合併成為今日嘅巴登－烏騰堡州。
: 不來梅州分開不來梅市同埋不來梅港(Bremerhaven)兩忽，冇正式首都，不過所有政府機關都係喺不來梅市。
: 參議院總席數


## 註腳

## 參考書

* Werner Künzel/Werner Rellecke: *Geschichte der deutschen Länder*, Münster 2005, ISBN 3-402-03416-6. 
* Hans Georg Wehling: *Die deutschen Länder. Geschichte, Politik, Wirtschaft*, 2004, ISBN 3-531-43229-X. 
* Sven Leunig: *Die Regierungssysteme der deutschen Länder*, 2007, ISBN 3-8252-2844-4.
舒維蓮

**舒維蓮**（、美倫堡－舒維蓮話：Swerin；中國大陸譯**什未林**、台灣譯**施威林**）係德國東北部嘅一個城市、美倫堡－前波瑪恩州嘅首都。
上海粗炒

**上海粗炒**係一款用咗上海地名而有港式飲食特色嘅香港炒麵，呢種炒麵喺上海幾乎都唔會搵到，不過流行喺香港同海外嘅中餐館，常被認為係上海菜嘅代表。

## 粗炒簡介
過去喺上海，一般大小飯店都唔會有上海粗炒賣，好多上海人根本都無聽過呢款嘢食，上海粗炒只不過係「街邊嘢食」，上海最具有代表性嘅炒麵係蝦仁兩面黃。1950年代前後，大批上海人移居香港，亦將上海餐飲文化帶到香港。由於香港人並唔鍾意食煎炸嘢，所以有好多人會選擇經過本土化改良嘅上海粗炒，傳統而地道嘅兩面黃炒麵因而顯得唔受歡迎。過咗一段時間之後，上海粗炒就成為一款好常見嘅食品，代表咗香港嘅上海麵食，並由華人餐廳傳向世界各地。

## 用料同做法

上海粗炒原本只係早期上海街邊嘅炒麵，帶入香港後經過咗傳播同口味改良，選用瘦肉絲、椰菜等配料，加入上湯同調味料翻炒。麵條就用類似烏冬嘅粗麵，蒸完再炒，令到麵條熟而唔爛，兼有少少𡁻口。

基本做法係將麵條放入水浸5分鐘後撈出，再浸入凍水，令佢口感更彈牙、有韌性，唔易斷，再瀝乾水份待用。炒鍋燒熱油後加入肉絲同切絲後嘅椰菜分別翻炒後盛起。跟住，將麵條同調味醬油加入鍋炒到水份收乾；最後將肉絲，椰菜回鍋炒勻就得。

## 參考
深圳通

**深圳通**係深圳電子找數系統，拍一拍可以畀錢、借記、轉帳嘅智能卡系統，由深圳市深圳通有限公司開發。最初智能IC卡用响公交車。2004年12月28號，深圳地鐵都用埋，已經開始用到其它搭車搭船、超市、便利店、快餐店細額找數領域。
 
## 出面網頁

* 深圳通網站
徐步高

**徐步高**（，），原名**徐長高**，係前香港警務處警員。1993年入職香港警隊，2006年3月尖沙咀廣東道同柯士甸道交界行人隧道入面俾軍裝巡邏小隊警員曾國恆射低。之後調查證實徐步高佢涉嫌2001年槍殺同事梁成恩，又去麗城花園恆生銀行打劫，俾香港傳媒封為「魔警」。

2007年2月26號，死因裁判法庭合併審理上面三宗開槍命案，4月25號裁定徐步高非法殺害警員梁成恩、曾國恆同埋巴基斯坦籍銀行警衞 Khan Zafar Iqbal，重槍傷「肥貓」冼家強，而徐步高自己係合法被殺。以往死因庭從未試過直接幫第二單案搵出兇手呢個做法，當時外界對死因庭呢個裁決都有爭議，再加上個別證人供詞係有明顯嘅隱瞞、專家證人對於徐嘅犯罪動機又只能夠以心理狀況做推測、環境證據又唔可以完全確認佢係單獨犯罪，有法律界人士質疑呢次審訊唔夠公平。

## 參考

## 出面網頁
*香港電台「新聞專題 - 槍擊案死因研訊」
自制團

**自制團**或**自制會**係1919年4月創設韓國嗰市民自治團體。朝鮮日治時期三·一萬歲運動反對朝鮮人嗰自體組織。 一名**自衛團**。

係朴重陽（박중양）·鄭錫溶·尹弼五外朝鮮人文明開化論者，海外留學派智識人喺主導下建立，1919年日本治下朝鮮三·一萬歲運動的反對或批評、解散勸告活動。 自制團是1919年12月自體的解散。

## 出面網頁
* 自制團 
* 自制團 
* 친일중의 친일 ‘3·1운동 자제단’은 누구? 한겨레신문 2010.03.01
* "일제가 현대 조선 개신" 해방후에도 망발…친일파 박중양 매일신문 2010.011.25

## 參考
三一運動

**三一運動**（삼일운동）或**三一萬歲運動**（삼일만세운동）係1919年3月至12月喺韓國嘅反日示威，有唔同階層嘅韓國人民參與。

## 出面網頁
* 三一獨立運動

類:朝鮮日治時期
國務院

**國務院**（）係一類國家機關嘅名，佢嘅職能好似內閣，亦有啲國務院係國家領導人嘅顧問機構。有時國務院亦係機密機關。

## 現有
*中華人民共和國國務院，中華人民共和國最高嘅行政機關，由總理負責
*國務院 (教廷)，羅馬教廷處理樞密事務嘅行政機構
*美國國務院，美國聯邦政府負責外交嘅行政機構
*愛爾蘭國務院，愛爾蘭嘅政府機構

## 曾有
*中華民國國務院，中華民國北洋政府嘅最高行政機關
*滿洲國國務院，存在於1934年到1945年，係滿洲國嘅行政機關
*國務院 (大韓民國臨時政府)，大韓民國臨時政府嘅機構

類:政府機構
蒸水蛋

**蒸水蛋**，係一味廣東菜，基本做法係將雞蛋打爛攪勻蛋黃同蛋白，再落少少食鹽同水，倒落隻碟道再攞去蒸熟，蒸嘅時間要掌握得好，就會夠嫩滑。

蒸水蛋有唔少變種，譬如蒸三色蛋，即係落埋鹹蛋、皮蛋蒸，亦可以夾埋蒸肉餅，變做肉餅蒸水蛋，又或者落粉絲、落蝦米、落豆腐等等，做法有好多花臣。

## 睇埋
*日式蒸蛋
羊毛

**羊毛**係羊身上嘅毛皮纖維，亦係綿最常見嘅來源。

## 特性
### 優點
羊毛本身係一種容易捲曲嘅物料。佢嘅優點係柔軟，纖維之間互相緊扣，作成一團，能夠產生出保溫嘅功效。羊毛通常都係白色。雖然可以染色，不過亦有個別種類嘅羊毛係自然嘅黑色、啡色等。

羊毛本身具備吸水性，能夠吸收相當於佢重量三分之一嘅水分。由於咁樣，羊毛本身亦唔易被燃燒，具有防火嘅功效。

羊毛本身係抗靜電。係因為羊毛屬有機物質，裏面本有濕氣，因此醫學界一般認為羊毛並唔太剌激皮膚。

### 缺點
即使係噉，羊毛亦有如下缺點： 
*冇處理過會易變形。
*易引起蟲蛀（羊毛係有機物質）。 
*存放太耐會發黃。
*易起毛粒。

## 產地
目前世界羊毛主要出口國有澳洲、新西蘭以至南美洲國家，例如阿根廷。

## 參考
雞肉

**雞肉**係雞身嘅肉，唔包內臟。雞肉係人類除咗豬肉牛肉魚肉之外，最經常食嘅肉類。

食法有炸雞、口水雞、水牛城雞翼、叫化雞、四寶雞扎、白切雞、沙薑雞、咖哩薯仔雞、怪味雞、金沙雞、非洲雞、炸子雞、砂鍋餛飩雞、宮保雞丁、桶子雞、清燉武山雞、豉油雞、麻油雞、童子雞、菜膽雞、貴妃雞、黃酒雞、瑞士雞翼、葡國雞、道口燒雞、辣子雞、鳳爪、德州扒雞、醉雞、燒酒雞、龍虎鳳、霸王雞、鹽焗雞咁。

## 睇埋
*肉雞